text:
TALAAGA O LE SOIFUAGA
Taumafai e Faaatagia Atu Faaaʻoaʻoga Lelei
Na ou fesili atu, “E te silafia oʻu tausaga?” Na tali mai Izak Marais, o lē na vili mai i Patterson i Niu Ioka iā te aʻu i Colorado, “O lea ou te iloa lelei lava ou tausaga.” Seʻi oʻu faamatala atu le pogai o lea talanoaga.
NA OU fanau i Wichita i Kansas i le Iunaite Setete iā Tesema 10, 1936, ma o aʻu e matua i le fanau e toʻafā. O oʻu mātua o William ma Jean o ni tagata na tapuaʻi ma le faamaoni iā Ieova. Sa avea loʻu tamā ma auauna o le faapotopotoga, e pei ona taʻua ai i lenā taimi lē na taʻimua i se faapotopotoga. O Emma Wagner o le tinā o loʻu tinā, sa ia aʻoaʻoina loʻu tinā i upu moni o le Tusi Paia. E toʻatele foʻi isi na aʻoaʻo atu i ai e Emma na upu moni, e aofia ai Gertrude Steele o lē na avea ma misionare i Puerto Rico mo le tele o tausaga. * O lea, sa tele faaaʻoaʻoga lelei ou te faaaʻoaʻo i ai.
MANATUA FAAAʻOAʻOGA LELEI
I se tasi afiafi i le Aso Toonaʻi i le lima o oʻu tausaga, na ma ofoina atu ai ma loʻu tamā Olomatamata ma Consolation (lea ua taʻua nei o le Awake!) i tagata na feoaʻi solo i le auala. I lenā taimi, sa matuā aafia le atunuu i le Taua Lona Lua a le Lalolagi. Na sau se fomaʻi e onā ma lafo mai ni faamatalaga lē lelei i loʻu tamā ona o lona solitū o se Kerisiano. Na faapea mai le fomaʻi o loʻu tamā o sē e palaai e auai i vaegaʻau. Na faafesagaʻi lelei foliga o le fomaʻi ma loʻu tamā ma fai atu i loʻu tamā, “Aiseā e te lē tuʻia ai aʻu, lou mea e leai sou loto!” Sa ou fefe ae na ou maofa i le lototele o loʻu tamā, ona sa faaauau ona ia ofo atu mekasini i tagata na iai i inā. Na savali ane se fitafita ae valaau atu i ai le fomaʻi, “Fai sau fuafuaga i le palaai lea!” Na iloa e le fitafita e onā le tamāloa ona ia fai atu lea i ai, “Alu i le fale e moe e faateʻa lou onā!” Na la ō ese uma loa. Ou te toe tepa i tua ma lotofaafetai i le lototele na tuu atu e Ieova i loʻu tamā. E lua fale ʻoti ulu a loʻu tamā na iai i Wichita, ma o le fomaʻi o se tasi lea sa ʻoti ai i inā lona ulu.
Ina ua valu oʻu tausaga, sa faatau ese e oʻu mātua lo matou fale ma fale ʻoti ulu, ae fau se tamaʻi fale e fesiitaʻi solo ma siitia atu i Colorado ina ia auauna i le mea o loo tele ai le manaʻoga. Na matou nonofo latalata i Grand Junction lea na paeonia ai oʻu mātua, ma galulue faavaitaimi o ni faifaatoʻaga ma tausi lafumanu. O le faamanuia a Ieova ma lo la maelega na amata ai se faapotopotoga i inā. Iā Iuni 20, 1948, na papatiso ai e loʻu tamā aʻu faatasi ma isi i se vaitafe i luga o le mauga, e aofia ai Billie Nichols ma lana avā. Na mulimuli ane avea Billie ma ovasia o le matagaluega, faapea le la tama tama.
Sa māfana a matou faauōga ma talanoaga faaleagaga e atiaʻe ai faatasi ma le toʻatele na maelega i le galuega o le Malo, aemaise lava le ʻauaiga o Steele, e pei o Don ma Earlene, Dave ma Julia, ma Si ma Martha, o ē na telē la latou taaʻiga i loʻu olaga. Na latou faailoa mai pe e faapefea i le faamuamua o le Malo, ona maua ai e se tasi se olaga taulau manuia ma fiafia.
TOE SIITIA FOʻI
I le 19 o oʻu tausaga, na talosaga mai ai Bud Hasty, o se uō a lo matou aiga, e ma te ō e galulue o ni paeonia i le itu i saute o le Iunaite Setete. Na talosaga mai le ovasia o le matagaluega e ma te siitia i Ruston i Louisiana, lea e toʻatele Molimau na iai na lē toe talaʻi. Na faatonu i maʻua ia fai sauniga uma i vaiaso taʻitasi e tusa lava pe e toʻaitiiti tagata e auai ai. Na ma maua se fale e fai ai sauniga ma toe faaleleia. Na ma faia sauniga uma, ae na umi se taimi e na o i maʻua lava na iai. E ma te auauaʻi, na fai e le isi se vaega o le sauniga, ae tali e le isi fesili uma. Afai o le vaega e manaʻomia ai se faataʻitaʻiga, ona ma ō uma lea i le pulelaa ae e leai se isi i le aofia. Mulimuli ane, na amata ona auai atu se tuafafine matua. A o faasolo taimi sa amata ona auai atu nisi tagata aʻoga o le Tusi Paia ma nisi na lē toe talaʻi, ma e leʻi umi ae ola la matou faapotopotoga.
I se tasi aso, na ma feiloaʻi ai ma Bud i se faifeʻau o le Ekalesia a Keriso, ma talanoa mai e faatatau i ni mau ou te leʻi malamalama lelei i ai. Sa faateʻia aʻu i lenei tulaga ma na ou matuā mafaufau atili ai e faatatau i oʻu talitonuga. E atoa le vaiaso o oʻu ala i pō uma e suʻe tali o fesili a le faifeʻau. O lenā mea na fesoasoani iā te aʻu e matuā faatāua ai le upu moni, ma na ou tulimataʻia le taimi e toe feiloaʻi ai i se isi faifeʻau.
E leʻi umi ae talosaga mai le ovasia o le matagaluega ou te alu i El Dorado i Arkansas, ina ia fesoasoani i lenā faapotopotoga. Peitaʻi, sa tele ina fai ma ou toe alu i Colorado ina ia talanoa ma le komiti mo faiga faavaegāʻau. I se tasi o na malaga na matou ō faatasi ai ma nisi o paeonia i laʻu taavale, ma na tupu ai se faalavelave faafuaseʻi iā i matou i Texas ma malepe atoa ai laʻu taavale. Na matou vili atu i se uso, sa sau ma ave i matou i lona fale, ona matou ō lea i le sauniga a le faapotopotoga. Sa faasilasila i lenā sauniga le faalavelave na tupu iā i matou, ma na agalelei mai uso iā i matou i le itu tau tupe. Sa faatau atu foʻi e le uso i se isi tagata laʻu taavale mo le $25.
Sa maua se auala e matou te malaga ai i Wichita, lea na paeonia ai E. F. McCartney, o se uō mamae a lo matou aiga. E oo mai lava i aso nei o loo avea pea ona atalii masaga o Frank ma Francis ma aʻu uō lelei. Sa la faatau mai iā te aʻu le la taavale tuai i le $25, e tutusa lelei ma le tau o laʻu taavale malepe lea na faatau ese atu. O le taimi muamua lea na ou matuā faamaonia ai na saunia e Ieova mea na ou manaʻomia ona sa ou faamuamua manaʻoga o le Malo. I laʻu asiasiga lea, na faafeiloaʻi ai aʻu e Frank ma Francis i se tuafafine tausaafia ma taʻumatuaina e igoa iā Bethel Crane. O le tinā o Bethel o Ruth, o se Molimau maelega i Wellington i Kansas, ma na faaauau ona paeonia ae ua silia i le 90 ona tausaga. Na ma faaipoipo ma Bethel i le tausaga mulimuli ane i le 1958, ma na ma paeonia faatasi i El Dorado.
NI VALAAULIA MANANAIA
Ina ua uma ona ma iloilo faaaʻoaʻoga lelei na faataatitia mo i maʻua, sa ma filifili loa e talia so o se tofiga mai i le faalapotopotoga a Ieova. Sa tofia i maʻua e paeonia faapito i Walnut Ridge i Arkansas. Ae i le 1962, sa matuā faafiafiaina i maʻua ina ua maua la ma valaaulia i le vasega lona 37 i le aʻoga o Kiliata. Sa matuā faafiafiaina foʻi i maʻua ona sa auai Don Steele i le matou vasega. I le faauuga, na tofia i maʻua ma Bethel i Nairobi i Kenya. Na ootia o ma faalogona ma lē mautonu ina ua ma tuua Niu Ioka, peitaʻi na liua i le fiafia ina ua matou feiloaʻi ma uso i le malae vaalele i Nairobi!
Sa vave ona ma fiafia i Kenya faapea la ma faiva. O le ma suʻesuʻega muamua lava sa agaʻigaʻi i luma, o Chris ma Mary Kanaiya. I le taimi nei o loo la auauna pea ma le faamaoni i le auaunaga faataimi atoa i Kenya. I le tausaga na sosoo ai, na talosagaina i maʻua e ō i Kampala i Uganda o ni uluaʻi misionare i lenā atunuu. Sa avea na taimi ma taimi fiafia, ona e toʻatele i latou na naunau e aʻoaʻoina upu moni o le Tusi Paia, ma na avea i latou ma o ma uso ma tuafāfine. Peitaʻi, ina ua mavae le tolu ma le ʻafa tausaga i Aferika, sa ma toe foʻi i le Iunaite Setete ina ia tausia aʻe ai lo ma aiga. Sa sili atu ona ootia o ma faalogona ina ua ma tuua Aferika, nai lo o le taimi na ma tuua ai Niu Ioka. Sa ma alolofa tele i tagata Aferika ma na ma faamoemoe e toe foʻi i ai i se aso.
MAUA SE TIUTE TAUAVE FOU
Na ma nonofo i le vaega maugā i sisifo o Colorado lea sa iai oʻu mātua. E leʻi umi ae fanau le ma tama teine muamua o Kimberly, ae i le 17 masina mulimuli ane na fanau ai Stephany. Sa ma matuā faatāuaina lo ma tiute tauave fou o ni mātua, ma taumafai e totō le upu moni i loto o si a ma fanau pele. Sa ma mananaʻo e faaatagia atu faaaʻoaʻoga lelei ia sa faataatitia mo i maʻua. Na ma iloa e ui e telē se taaʻiga o faaaʻoaʻoga lelei i le aʻoaʻoina o le ma fanau, ae e lē o se faamautinoaga lenā e faapea o le a la auauna iā Ieova pe a matutua. Na tuua e loʻu uso laʻitiiti ma le isi oʻu tuafafine le upu moni. Talosia o le a la toe faaaʻoaʻo i faaaʻoaʻoga lelei na faataatitia mo i laʻua.
Sa ma fiafia tele e tausi aʻe le ma fanau teine, ma taumafai i taimi uma e matou te faifaimea faatasi o se aiga. Sa matou fiafia uma e faasee i le aisa auā sa matou nonofo latalata i Aspen i Colorado. O lea, sa tele ina matou ō e faasee faatasi. O na taimi sa maua ai le avanoa e talatalanoa ai ma le ma fanau. Sa matou tafafao ma momoe i nisi o nofoaga, ma e ese le mananaia o matou talanoaga a o nonofo faataamilo i le afi. E ui lava e lāiti, ae sa la fai mai fesili e pei o nei, “O le ā laʻu mea e fai pe a ou matua?” ma “O le ā le ituaiga tama ou te fia faaipoipo i ai?” Na ma taumafai e totō i mafaufau ma loto o la ma fanau tapulaa faaleagaga. Na ma faamanatu i ai le sini o le faiva faataimi atoa, ma e atamai ona faaipoipo atu tau o ē e tutusa o latou sini. Na ma taumafai e fesoasoani iā i laʻua ia iloa le tāua o le aua neʻi faaipoipo a o lāiti. O le ma tala masani e fai i ai, “Ia nofofua pea seʻi taʻi 23 lua tausaga.”
E pei ona faia e o ma mātua iā i maʻua, sa ma taumafai malosi foʻi ia matou auai i sauniga ma faia e lē aunoa se sao i le talaʻiga faatasi o se aiga. Sa ma valaaulia nisi na auai i le faiva faataimi atoa e nonofo i lo matou fale. Na masani foʻi ona ma talanoa fiafia e faatatau i le taimi na ma galulue ai o ni misionare. Sa ma faapea atu talosia o le a iai se aso e alu ai sa matou malaga toʻafā i Aferika. O le mea lenā sa matuā mananaʻo i ai le ma fanau.
Sa faia e lē aunoa la matou suʻesuʻega a le aiga, ma o taimi na e matou te faaata ai tulaga e ono tutupu i le aʻoga. E faatino e le ma fanau le vaega a se Molimau o loo tali fesili. Sa la fiafia tele pe a faatino nei vaega, ma na fesoasoani iā i laʻua e maua ai le lototele. A o faasolo ina matutua, sa la faitio i nisi taimi e faatatau i le suʻesuʻega a le aiga. I se isi taimi na lē lava loʻu onosaʻi ma ou fai loa i ai e ō i o la potu e leai se suʻesuʻega e faia. Na teteʻi ma amata ona fetagisi ma fai mai e mananaʻo e fai le suʻesuʻega. O i inā na ma iloa ai sa ma totō i o la loto le talisapaia o mea faaleagaga a o lāiti. Sa naunau i laʻua i le suʻesuʻega ma na tuu atu le avanoa e faailoa mai ai o la manatu. E leʻi faigofie i nisi taimi le faalogo atu e la te lē ioe i nisi vala o le upu moni. Peitaʻi na ma iloa ai mea moni o loo i o la loto. Pe a uma ona matou talanoa i nei vala, sa la taliaina loa manatu o Ieova.
FETUUNAʻI I ISI FOʻI SUIGA
Na vave tele ona tutupu aʻe le ma fanau ma matutua nai lo o le mea na ma mafaufau i ai. O le fesoasoani ma taʻiala mai i le faalapotopotoga a Ieova, na mafai ai ona ma faia le mea e sili ina ia tausia aʻe i laʻua ia alolofa iā Ieova. Sa o ma matuā fiafia ina ua paeonia i laʻua uma ina ua uma a la aʻoga, ma na la aʻoaʻoina ni tomai ina ia tausia ai i laʻua lava i le itu tau tupe. Sa siitia atu le ma fanau i Cleveland i Tennessee faatasi ma isi tuafāfine e toʻalua, ina ia auauna i le mea o loo tele ai le manaʻoga. Sa matuā misia i laʻua ae na ma fiafia ona o loo faaaogā o la olaga i le auaunaga faataimi atoa. Sa ma toe paeonia loa ma Bethel ma na ma maua ai isi faaeaga mananaia. Sa avea aʻu ma ovasia suitulaga o le matagaluega ma faia ni galuega i tauaofiaga.
A o leʻi siitia atu le ma fanau i Tennessee, na alu se la malaga i Lonetona i Egelani ma asiasi i le ofisa o le lālā. O i inā na feiloaʻi ai Stephany ina ua 19 ona tausaga, iā Paul Norton o se uso talavou i le Peteli. I le isi a la malaga mulimuli ane na feiloaʻi ai Kimberly iā Brian Llewellyn, o le uō a Paul i le Peteli. Na faaipoipo Paul ma Stephany ina ua atoa le 23 tausaga o Stephany. Na faaipoipo Brian ma Kimberly i le tausaga na sosoo ai ina ua 25 tausaga o Kimberly. O le la, sa nofofua pea i laʻua seʻia atoa le 23 o la tausaga. Na ma talia ma le fiafia a la filifiliga lelei i ē na fia faaipoipo i ai.
Na fai mai la ma fanau o a ma faaaʻoaʻoga ma faaaʻoaʻoga a o ma mātua, na fesoasoani iā i laʻua e usiusitaʻi ai i le faatonuga a Iesu ia ʻfaaauau pea ona saʻili muamua le malo,’ e ui i faigatā i le tulaga tau tupe. (Mata. 6:33) Iā Aperila 1998, na valaaulia ai Paul ma Stephany i le vasega lona 105 o le aʻoga o Kiliata, ma na uma ane tofia e galulue i Malawi i Aferika. I le taimi foʻi lenā, na valaaulia ai Brian ma Kimberly e galulue i le Peteli i Lonetona, ma na mulimuli ane galulue i le Peteli i Malawi. Sa matuā faafiafiaina i maʻua auā o le auala sili lea e faaaogā ai o latou olaga talavou.
SE ISI VALAAULIA FIAFIA
Iā Ianuari 2001, na vili mai ai le uso lea na taʻua i le amataga. Na faamatala mai e le uso o Marais, o le ovasia o le Vaega mo Faaliliuga, ua faatulaga e uso se aʻoga e faalautele ai le malamalamaga o le ʻaufaaliliu i le lalolagi aoao i le gagana Peretania. Ua 64 oʻu tausaga i le taimi lenā, ma na manatu uso e toleni aʻu e avea ma se tasi o faiaʻoga i lenā aʻoga. Sa ma tatalo ma Bethel e faatatau i lenei valaaulia, ma talanoa i o ma tinā ua matutua mo ni a la fautuaga. Na mananaʻo uma i laʻua e ma te ō e ui o le a ma lē iai e fesoasoani iā i laʻua. Sa ou toe vili atu ma fai i uso ua ma talia fiafia lenei faaeaga matagofie.
Sa sosoo ai ma le maʻi o loʻu tinā i le kanesa. Sa ou fai i loʻu tinā o le a ma nonofo e fesoasoani i loʻu tuafafine o Linda i le tausiga o ia. Na faapea mai loʻu tinā, “E leai se mea faapena. E atili ai ona ou mafatia pe a lua lē ō.” O le lagona foʻi lenā o Linda. E ma te matuā talisapaia lo la agaga faataulaga faapea le fesoasoani a ma uō i lenā vaipanoa. I le aso na sosoo a o ma agaʻi atu i le Nofoaga mo Aʻoaʻoga a le Olomatamata i Patterson, na vili mai ai Linda ua maliu si oʻu tinā. E pei ona ia faalaeiau i maʻua e fai, sa ma pisi i la ma galuega fou.
Na matuā faafiafiaina i maʻua ona o lo ma tofiga muamua o le lālā i Malawi, lea sa galulue ai la ma fanau teine ma o la taʻitoʻalua. Maʻeu le manaia o le toe faatasi o lo matou aiga! Sa sosoo ai ma aʻoga i Zimbabwe ma Zambia. Ina ua mavae le tolu ma le ʻafa tausaga na avea ai ma faiaʻoga i lenei aʻoga, sa talosagaina i maʻua e toe foʻi i Malawi, e tuufaatasi tala o mea na tutupu i Molimau na sauāina ona o le solitū o ni Kerisiano. *
I le 2005, sa toe ootia ai foʻi o ma faalogona ina ua ma toe foʻi e nonofo i Basalt i Colorado, lea o loo faaauau ona ma paeonia ai nei ma Bethel. I le 2006, na siitia mai ai Brian ma Kimberly ma nonofo latalata i le mea o loo ma iai, ina ia tausi aʻe le la fanau teine e toʻalua o Mackenzie ma Elizabeth. O loo iai pea Paul ma Stephany i Malawi lea o loo galue ai Paul i le Komiti o le Lālā. O lea ua toeitiiti 80 oʻu tausaga, ma e ese loʻu fiafia i le vaai atu i uso talavou na matou galulue i le tele o tausaga, ua latou tauaveina tiute tauave sa ou faia. O se tasi o māfuaaga sili o lo ma olioli, ona o faaaʻoaʻoga lelei na faataatitia mo i maʻua, ma lo ma taumafai e faaatagia atu na faaaʻoaʻoga ina ia aogā i la ma fanau ma le fanau a la ma fanau.
^ pala. 5 Mo nisi faamatalaga e faatatau i le galuega faamisionare a tagata o le aiga o Steele, tagaʻi i Le Olomatamata faa-Peretania o Me 1, 1956, itu. 269-272, ma Mati 15, 1971, itu. 186-190.
^ pala. 30 O se faaaʻoaʻoga, tagaʻi i le talaaga o le soifuaga o Trophim Nsomba i Le Olomatamata o Aperila 15, 2015, itu. 14-18.


c: text/html

text:
BITENAS, UABPepa pisinisi tafailagi
BITENAS, UAB
Aiga wiring eletise, Bricklaying, Earthwork, Eletise poloketi, Energetics +20
Lōmiga
BITENAS, UAB
Faafanua
Gaoioiga vaega
Aiga wiring eletise, Bricklaying, Earthwork, Eletise poloketi, Energetics, Fausiaina, esetete moni, Fesootaiga eletise, Fusia o nuu ese ol, Galuega, Galuega eletise, Galuega faapipiiina eletise, Galuega maea, Kamupani fausiaina, Malosiaga isi, Malosiaga le la, Malosiaga ma punaoa faalenatura, Matagi faatoaga, Pepa puipui kelu, Punavai malosi faafouina, Tetee fua, Toe faaleleia, Toe faaleleia taualuga, Vali lou puipui, Wall plastering, Wall plastering

robotstxt: allowed

filter: keep


text:
E te Ola e Faavavau pe a E Faalogo i le Atua
E finagalo Lē na foafoaina mea e taʻitaʻia, puipuia, ma faamanuia i tatou.
Faatomuaga
Ua aʻoaʻo i tatou e le Atua i le auala sili ona lelei e ola ai, ona o lona alofa i tagata.
E Faapefea Ona Tatou Faalogo i le Atua?
E ao ona tatou iloa le mea e fai ma o ai e fesoasoani mai iā i tatou e faia faapea.
O Ai le Atua Moni?
E mafai ona tatou aʻoaʻoina lona suafa ma iloaina nisi o ona uiga.
Le Olaga Manaia i le Amataga
O loo faamatalaina i le vaega amata o le Tusi Paia.
O Iʻuga Leaga Ina ua La Faalogo iā Satani
Amata ona tutupu mea leaga.
Le Lolo i Aso o Noa—O Ai na Faalogo, a o Ai e Leʻi Faalogo?
O le ā le eseesega na atagia mai i uiga o tagata?
O le ā e Tatou te Aʻoaʻo Mai i le Lolo i Aso o Noa?
E lē na o se talafaasolopito anamua.
O Ai Iesu?
Aiseā e tāua ai ona iloa Iesu?
O Aogā e Tatou te Maua Mai i le Maliu o Iesu
Ua mafai ai ona maua le tele o faamanuiaga matagofie.
O Afea e Avea ai le Lalolagi ma Parataiso?
Ua valoia mai i le Tusi Paia mea o le a tutupu e iloa ai ua lata mai lenā taimi.
O Faamanuiaga o le a Maua e i Latou e Faalogo i le Atua
E anoanoaʻi faamanuiaga o le a e olioli ai.
E Faafofoga Ieova i a Tatou Tatalo
O ā mea e mafai ona e tatalo atu ai i le Atua?
E Faapefea Ona Maua se Aiga Fiafia?
Ua aumaia e Lē na Foafoaina i tatou fautuaga e sili ona lelei.
O ā Mea e Tatau Ona Tatou Faia e Faafiafia ai le Atua?
E iai mea e na te inosia ma mea e fiafia ai lona finagalo.
E Faapefea Ona Faaalia Lou Faamaoni iā Ieova?
O le iai o se faanaunauga e faamaoni e aafia ai filifiliga e te faia.


text:
Ou te fiafia i le avanoa e lauga atu ai ia te outou le autalavou matutua. Ou te momoli atu alofaaga ma faamanuiaga mai le Au Peresitene Sili ma le Korama a le Toasefululua. E maoae le i ai iinei i le nofoaga autu mo konafesi i le BYU-Idaho. I o’u mata faalemafaufau ua mafai ai ona ou vaaia outou i atunuu eseese i le lalolagi atoa.
A o ou pei o lo outou matutua, sa avea Peresitene Tavita O. MaKei ma perofeta. Sa avea Peresitene MaKei o se peresitene o le Ekalesia mai le 1951 seia oo i le 1970, o le tausaga lea na atoa i ai lo’u 30. E i ai lava pea se mea faapitoa tele e uiga i le perofeta e i ai i le taimi o lou talavou matutua. Ou te alofa ma faamemelo ia Peresitene MaKei. E masani lava ona ia ta’ua se tala moni na tupu a o avea o ia ma se faifeautalai i Sikotilani. Sa ia lagonaina le ma’i manatu i le aiga ae faatoa i ai i le misiona mo sina taimi puupuu ma faaalu ni nai itula e maimoa ai i le Maota Tele o Stirling sa lata ane. Ina ua foi mai o ia ma lana soa mai le maimoaina o le Maota Tele, sa la pasia ai se fale lea sa i ai se maa i luga ae o le faitotoa ua vaneina ai se faaupuga o se upusii e masani lava ona faamamalu ai ia Siekisipia lea e faitauina faapea: Pe O Ai Lava Oe, Fai Lelei Lau Vaega.
O le toe ta’ua ai o lenei aafiaga i se tautalaga na tuuina mai i le 1957 sa faamalamalama ai e Peresitene MaKei e faapea: “Sa ou faapea ifo ia te au, po o le Agaga lea e i totonu ia te au, ‘O oe o se tagata o le Ekalesia a Iesu Keriso o le Au Paia o Aso e Gata Ai. Ae sili atu i lena, ua e i ai iinei o se sui o le Alii o Iesu Keriso. Sa e taliaina le tiutetauave o se sui o le Ekalesia.’ Ona ou mafaufau lea i le mea sa ma faia i lena aoauli. Sa ma maimoa solo, sa ma mauaina ni faatonuga ma faamatalaga faasolopito, e moni lava sa ou fiafia i ai …. Peitai, e le o se galuega faafaifeautalai lena. … Sa ou taliaina le savali na tuuina mai ia te au i lena maa, ma mai lena taimi sa ma taumafai ai e fai le ma vaega o ni faifeautalai i Sikotilani.”1
O lenei savali—Pe O Ai Lava Oe, Ia Fai Lelei Lau Vaega— sa matua taua ma sa i ai sea aafiaga ia Elder MaKei sa ia faaaogaina mo lona olaga atoa. Sa ia naunau pe o le a lava le tiutetauave na te maua, o le a ia faia le mea sili na te mafaia.
A o avea ia David B. Haight ma peresitene o le misiona i Sikotilani, sa ia mauaina le uluai maa vane lea ma sa ia faia ai se maa e foliga tutusa o loo i ai nei i le nofoaga autu e aoao ai faifeautalai i Provo, Iuta. O le toatele o outou ua vaai i le upusii ma mafaufau loloto ai i le taua o lana savali. Sa faamautu mai talu ai nei e Elder Russell M. Nelson lenei savali i le faamanatuina o le 50 tausaga o le Nofoaga Autu e Aoao ai Faifeautalai.
A o ou mafaufau pe o ai outou, na oo mai se lagona ia te au e faapea atonu tou te le o talisapaiaina atoa le taua o la outou tupulaga. Ua faailogaina e malo i se tulaga aoao ia tupulaga eseese o loo ola i aso nei. O le tupulaga sili ona matutua ia i tatou i le Iunaite Setete ma isi atunuu ua faailogaina “o le Tupulaga Silisili” ona o mea sa latou onosaia i le lalolagi atoa i le Pau Tele o le Tamaoaiga i le vaitau o le 1930 ma mea na ausia i le Taua Lona II a le Lalolagi ma aafiaga na mulimuli mai ai i le fausiaina o se lalolagi sili atu. Sa i ai nisi o le Usoga Sinia o le Ekalesia i nei mea na tutupu. Sa i ai Peresitene Thomas S. Monson i le Neivi a le Iunaite Setete; sa auauna atu Peresitene Boyd K. Packer i le Fuavaalele a le Iunaite Setete; sa i ai Elder L. Tom Perry i le Marini a le Iunaite Setete. O le a ou faasoa atu ia te outou i se taimi o mulimuli mai nisi o aafiaga na latou oo i ai ma lesona na latou aoaoina mai ma aoao atu.
O la outou tupulaga na fananau mai i le vaitau o le 1980 ma le popofou i le ogatotonu o le vaitau o le 1990, o loo faatatau i ai i le taimi nei o le “Tupulaga o le Meleniuma.” O nisi tagata faitofa o loo masalosalo pe o a mea o le a ausia e la outou tupulaga. Ou te talitonu ua ia te outou le talaaga ma le faavae e avea ai ma tupulaga silisili, ae patino lava i le tuleiina i luma o le fuafuaga a le Tama o i le Lagi.
Aisea ua ou faia ai lenei faamatalaga? Ua sili atu ona maua e la outou tupulaga ia aoaoga o le seminare ma le inisitituti nai lo tupulaga ua mavae, ma ua outou maua aoaoga silisili nai lo se isi lava tupulaga mai le Peraimeri, perisitua, ma Tamaitai Talavou. Ma le isi, pe tusa e 375,000 o outou sa avea pe o loo avea nei o ni faifeautalai. Ua outou mauaina le tasi vaetolu o faifeautalai uma na auauna atu i lenei tisipenisione. O Samuelu Samita, o le faifeautalai muamua lea o lenei tisipenisione sa faauuina o se toeaina ma vaetofiaina o se faifeautalai i le aso 6 Aperila, 1830, le aso lea na faatulaga ai le Ekalesia. Pe a e mafaufau i faifeautalai uma ua auauna atu talu mai lena taimi, e maofa i lena tasi vaetolu o loo i ai i lo outou vaitausaga. I se faatusatusaga e na o le 76,000 faifeautalai pe itiiti ifo foi ma le 8 pasene, sa auauna i totonu o le 12 tausaga a o 18 i le 30 o’u tausaga. Mo outou na sa le i mauaina se avanoa e faamisiona ai, o le a le faaitiitia ai lava le taua o lou sao. E toetoe lava o le afa o le Au Peresitene Sili ma le Toasefululua e le i mauaina le avanoa e faamisiona ai.
Aloese Mai le Faafoliga i se Isi Tagata e ala i le Faia o se Matapulepule
I le mafaufau ai i gafatia maoae mo le lelei o loo ia te oe, o a ni o’u popolega mo lou lumanai? O le a se fautuaga e mafai ona ou avatu ia te oe? Muamua, o le a tele naua se uunaiga ia te outou taitasi e faafoliga i se isi tagata—e faia ai se matapulepule—ma avea ai ma se tagata e le atagia moni mai ai pe o ai oe ma le tagata e te manao e avea ai oe.
I le taumafanafana ua tea sa matou feiloai ai, o au ma Elder L. Tom Perry, faatasi ai ma Michael Otterson,2 i a matou matafaioi o le va i fafo ma Abraham Foxman i lona ofisa i Niu Ioka. O Mr. Foxman o le faatonu aoao lea o le Anti-Defamation League. O lana misiona o le taofia lea o le taufaaleagaina o tagata Iutaia. Ua toe itiiti atoa le 40 tausaga o aofia ai o ia i lenei galuega. O le tala o lona olaga lea na taitai atu ai o ia i lenei tulaga e ese le manaia. Sa fanau o ia i le amataga o le Taua Lona II a le Lalolagi. Sa tuu atu e ona matua, o Joseph ma Helen Foxman, a o feagai ai ma se tulafono e faasaga i tagata Iutaia, ia Abraham i se teine Polani Katoliko ae la te le i oo atu i se pitonuu e nonofo ai tagata Iutaia i Vilna, Litunia ia Setema, 1941. Sa 13 masina le matua o Abraham. Sa sao mai ona matua mai le taua ma le Fasiotiga o Tagata Iutaia, ae sa le i toe faatasi ma Abraham seia oo ina ua fa ona tausaga. Sa taumateina pe tusa e 1.5 miliona tamaiti Iutaia na faaumatia i le faafanoga a le Nazi. Sa puipuia Abraham e le teine Katoliko lea sa avea o ia i le lotu i Aso Sa uma ma nana ai lona faasinomaga Iutaia.3 E le o se mea e ofo ai le tuuto atu e Abraham Foxman o lona olaga e faasagatau ai e tetee i faiga faailoga lanu, feitagai, faailoga tagata, ma le faaituau.
Sa ma galulue ma Mr. Foxman i ni taimi ua tea ma sa ou faamemelo i lona lototele ma le tuuto. I la matou fonotaga ma ia i Niu Ioka, sa ou fesili atu ai ia te ia pe o le a se fautuaga na te aumaia mo i matou e faiā ma lo matou tiutetauave o le va i fafo mo le Ekalesia. Sa mafaufau o ia mo sina taimi ona ia faamalamalama mai lea o le taua o le uunaia o tagata ia aua nei faia ni matapulepule. Sa ia faamatalaina le Ku Klux Klan. O se faalapotopotoga sa matua malosi ma taufaamatau i le tele o tagata Amerika i le vaega muamua o le seneturi talu ai. Faatasi ai ma ofutalaloa ma matapulepule tutusa lelei lea sa faigata ai ona iloa i latou, sa latou susunuina ai ni satauro i fanua o i latou ia latou te tulimataia ma tofia i latou lava e fai ma tagata e vaavaaia amioga a tagata. Sa aofia ai i tagata sa sili ona latou tulimataia ia tagata Amerika Aferika, ae sa faapena foi i tagata Katoliko, Iutaia, ma tagata e fāi mai i le atunuu. O le tele o i latou o tagata faamiliteli sa aofia ai i le fasiga o tagata, faatautala faaletino, e oo lava i le fasioti tagata. Sa faasino mai e Mr. Foxman o se vaega toalaiti o le Ku Klux Klan o tagata saua, ofutino eena i le pule malosi o le 1930 i Europa. Ae o le toatele o i latou pe a aunoa ma ni matapulepule, o tagata masani lava e aofia ai tagata faipisinisi ma tagata lolotu. Sa ia matauina o le nanaina o o latou faasinomaga ma le faia o se matapulepule na mafai ai ona latou auai i gaoioiga ia e masani ona latou lē ō i ai.4 O a latou amioga sa i ai se aafiaga leaga tele i le malo Amerika.
O le fautuaga a Mr. Foxman o le faamamafa mai lea o le taua o tagata e aloese mai matapulepule ia e nana ai o latou faasinomaga moni.
I le popofou o lo tatou talafaasolopito, sa i ai le Perofeta o Iosefa Samita, Ema ma le la masaga, o Iosefa ma Iulia i Hiram, Ohaio i le Faatoaga a Johnson. Sa mama’i uma le fanau i le misela. Sa momoe Iosefa ma lona atalii laitiiti i luga o se moega tulei e latalata i le faitotoa pito i luma.
Na tusia e Uso Mark L. Staker le mea na tupu:
I le po sa feosofi mai ai se vaega o tagata ua vali lanu uliuli foliga i le faitotoa ma toso atu i fafo le Perofeta lea na latou fasi ai o ia ma valitāina faatasi ma Sini Rikitone.
“Ina ua vaai atu Ema i le fasiga ma le valitāina o Iosefa, na matapogia o ia. …
“… E ui ina pau ese se nifo o le Perofeta, ma se manua tuga i lona itu, tafi ese se vaega o lona lauulu, ma mu i se vailaau, ae sa ia lauga atu lava i se sauniga masani o tapuaiga o le Aso Sa. Na aofia ai i le Au Paia sa potopoto, pe ā ma le toafa, o tagata o le vaega leaga sa i ai.”5
O le vaega e sili ona matautia i lenei vaega leaga e faapea, na maluluina Iosefa laitiiti i le malulu o le po a o toso ese atu lona tama ma pueia ai o ia i se malulu matautia ma o se taunuuga, na maliu o ia i nai aso mulimuli ane.
E malie foi o i latou ia na auai i le fasiotiga faamaturo o le Perofeta o Iosefa ma lona uso, o Ailama, sa valiina o latou foliga i se taumafaiga e nana ai o latou faasinomaga moni.6 O i latou e faalafiina o latou faasinomaga ma ulu atu i faapotopotoga faalilolilo o loo i ai ni popolega patino. Ua tatou aoao mai le Tusi a Mamona e faapea o Lusifelo na te, “faaoso le fanauga a tagata i faapotopotoga faalilolilo o le fasioti tagata ma galuega faalilolilo eseese uma o le pouliuli” (2 Nifae 9:9; tagai foi i le 3 Nifae 6:27–30).
Ia ou te le o faapea atu o le a aafia nisi o outou i ituaiga o mea ia na tutupu ia faatoa ou faamatalaina atu. Ou te talitonu, i o tatou aso, lea e sili atu lava ona faigofie le le iloaina o oe, o loo i ai ma ni mataupu faavae taua o loo aofia ai i le le faia o se matapulepule ma le “tutumau i faatuatuaga … o e na fasia.”7
O se tasi o ou puipuiga silisili mai le faia o filifiliga leaga o le aua lea nei faia soo se matapulepule o mea faalilolilo. Afai e te iloaina ua e manao e fai lea mea, faamolemole ia e iloa o se faailoga ogaoga lena o le matautia ma o se tasi o meafaigaluega a le fili e faaoso ai oe e fai se mea e le tatau ona e faia. O se tasi o mafuaaga matou te fautuaina ai faifeautalai ina ia laei talafeagai ma alii faifeautalai ina ia sele mama soesa, ina ia leai ni fesili pe o ai i latou ma le auala e tatau ai ona latou amioa’i. O le a fesili nisi: Pe le o le taufaasese lena mea? Ailoga. Mafaufau pe o le a le faamatalaina o laei ma teuga i le Tusi a Mamona e le perofeta o Moronae, o lē sa faatusaina le faamaualuga i le ofuina o “ofu mananaia tele.” Sa ia tuufaatasia le faamaualuga i le ofuina o “ofu mananaia tele” ma “feteenaiga, ma le lotoleaga, ma sauaga, ma amioletonu ituaiga eseese uma” (Mamona 8:36). O loo ou popole patino lava ona i o tatou aso e mafai ona avea o tatou ituaiga o laei ma teuga o se faailoga o le tetee po o le le tausisia o tulaga faatonuina o le amio mama, ma aafia ai i se tulaga le lelei o tulaga faatonuina o le amio mama o isi.
Ia Faatino [Foliga] E Tusa Ai ma Ou Talitonuga Moni
O le fautuaga lona lua ou te avatu o le: Ia e foliga e tusa ai ma ou talitonuga moni e ala i le faaaluina o lou taimi i mea na o le a fausia ma atiina ae ai lou tagata ma fesoasoani ai ia avea atili oe e faapei o Keriso. Ou te faamoemoe e leai se isi o outou o vaai i le olaga ua na o ni “mea faafiafia ma taaloga” ae nai lo lena, ia avea o se taimi e saunia ai “e fetaiai ma le Atua” (Alema 34:32).
O se faataitaiga matagofie lava o le faatinoina o lau vaega ma le faaaogaina ma le tatau o le taimi o loo faaali mai i se mea na tupu i le olaga o Elder L. Tom a o avea ma se Marini, sa avea ai o ia ma se vaega o le vaegaau a le Iunaite Setete lea na i ai i Iapani i le faaiuga o le Taua Lona II a le Lalolagi. Sa faasoa mai e Elder Perry lenei mea ina ua ia pueina lana molimau faapitoa i le Faaola lea o loo faaalia i o tatou nofoaga autu mo tagata asiasi mai:
Tala a Elder Perry
“Sa i ai so’u aafiaga e masani ona faamanatu mai ai ia te au le olioli e maua mai le faia o le fesili ‘Mata o le a le mea e fai e le Faaola i lenei tulaga?’
“O a’u o se tasi o uluai Malini na tuvae i apitaogalu i Iapani ina ua uma ona sainia le feagaiga o le filemu ina ua mae’a le Taua Lona II a le Lalolagi. Ina ua matou ulufale atu i le aai ua faatafunaina o Nagasaki, o se tasi lea o aafiaga aupito faanoanoa o lo’u olaga. Sa matua faatama’ia se vaega tele o le aai. E lei tanuina nisi ua maliliu. Sa faatulagaina ni vaega autu, ma matou galulue loa.
“Sa matua matautia le tulaga, ma e feoloolo nisi o i matou sa mananao e tuuina atu nisi mea. Sa matou o i le failotu o le matou vaega ma talosagaina se faatagaga e fesoasoani ai i le toefausiaina o falesa Kerisiano. Ona o mea sa faasa e le malo i le taimi o le taua, o lea sa toetoe ai lava ina le toe faia nei lotu. Sa matua faaleagaina nai o latou fale. Sa ofofua atu nisi o i matou e faafou ma toe faasima nei falesa i taimi matou te malolo ai, ina ia mafai ai ona avanoa mo le toe faia o tapuaiga faa-Kerisiano.
“Matou te lei iloaina le gagana. Na pau le mea sa mafai ona matou ausia, o le galuega faaletino o le faafouina lea o le fale. Sa matou sailia faifeau sa le mafai ona galulue i tausaga o le taua, ma fautuaina i latou e toe foi i o latou pulelaa. Sa maoae lo matou aafiaga ma nei tagata a o latou toe maua le saolotoga e faatino ai o latou talitonuga Kerisiano.
“Sa i ai se mea na tupu a o matou tuua Nagasaki e toe foi, ou te manatuaina pea. A o faaee le matou nofoaafi matou te o ai i lo matou vaa e toe foi ai, sa taufaifai mai le toatele o isi Malini. Sa i ai a latou uo teine e faatofa ia i latou. Sa talie mai ia i matou ma fai mai ua matou misia le mālie o le nonofo ai i Iapani. Sa na ona matou faamaimaua le taimi e galulue ai ma faasimā papuipui.
“A’o faatetele la latou taufaifai mai, sa vaaia i se mati’eti’e e lata mai i le nofoaga o nofoaafi pe tusa ma le luaselau o nei Kerisiano Iapani maoae mai falesa sa matou faafouina, o agai mai ma usuina le ‘Sāvali i Luma le Autau Kerisiano.’ Sa latou o mai ma le anoanoai o meaalofa mo i matou. Ona latou faaituala lua ai lea i le auala, ma a o amata ona aluese le nofoaafi, sa matou aapa atu i fafo e tau lava ina pa’i atu i o latou tumutumulima a o matou tuua i latou. Sa le mafai ona matou tautatala; sa matua ootia o matou loto. Peitai, sa matou faafetai ona sa mafai ona matou fesoasoani i sina mea itiiti e toefaatuina ai le faa-Kerisiano i se atunuu ina ua mavae le taua.
“Ou te iloa o loo soifua le Atua. Ou te iloa o i tatou uma o Ana fanau ma e alofa o Ia ia te i tatou. Ou te iloa na Ia auina mai Lona Alo i le lalolagi, e avea ma taulaga togiola mo tagata uma. Ma o i latou e talia Lana talalelei ma mulimuli ia te Ia o le a olioli i le ola e faavavau, o le meaalofa aupito sili lea o meaalofa uma a le Atua. Ou te iloa Na Ia toetaita’ia le Toefuataiga o le talalelei i le lalolagi, e ala i le auaunaga a le Perofeta o Iosefa Samita. Ou te iloa na pau lava le olioli ma le fiafia e tumau o le a tatou maua i aafiaga o le olaga nei, o le a maua e ala i le mulimuli i le Faaola, usiusitai i Lana tulafono, ma tausi Ana poloaiga. O loo soifua o Ia. O la’u molimau lea i Lona suafa paia, o Iesu Keriso, amene.”8
Mafaufau i le taua o le faaaluina o taimi o nisi o fitafita i le toefuataiina o lotu Kerisiano e faatusatusa i isi fitafita o loo aafia i le gaoioiga faataalo, faavalevalea, pe faatiapolo. Faamolemole mafaufau loloto ma ia magafagafa lelei e filifili pe faapefea ona faaaoga lou taimi.
O le maimoaina o lenei vitio ua faamanatu mai ai ia te au se tasi o mea na ou muai manatuaina ae sa na o le lima o’u tausaga. O lo matou peresitene o le siteki o le tamā o Elder Perry. I le faaiuga o le Taua Lona Lua a le Lalolagi, na faanonofo ai fitafita uma na toe foi mai le taua i luga i le tulaga o le falesa i se sauniga faamanatuga. Sa latou o mai ua laei i o latou toniga silisili o le militeli, ma sa taitasi ma tuu mai a latou molimau pupuu. Sa tutulu ia Peresitene Perry a o tuu mai e ona atalii e toalua, o Elder Perry ma lona uso laitiiti o Ted, a la molimau. A o ou laitiiti lava, o se mea sili ona musuia ma faagaeetia ia te au. Ou te le manatuaina mea sa la fai mai ai, ae ou te manatuaina ou lagona sa i ai.
E pei ona outou tagatagai i ai i le faataitaiga a Elder Perry i lenei vitio, ou te le o talanoa atu e uiga i le laeiina o lau tapuaiga i lima o lou ofu po o le faafoliga o le faamaoni. O se mea lena e maasiasi ai oe ma le Ekalesia. O lea ou te talanoa atu i le avea o oe ma tagata e tatau ona e avea ai. A o matou galulue ai i le taiala a faifeautalai Tala’i La’u Talalelei, sa matou lagonaina e mafai foi ona avea ma taiala aoga i le olaga atoa mo a tatou faifeautalai ma tagata o le ekalesia, aemaise lava le mataupu e 6, “E Faapefea Ona Ou Atiina Ae Uiga Faa-Keriso?” A o e taumafai e faatino lau vaega ma faailoa uiga e fia atiina ae, o le a e manao ai e “fai se lisi ma suesue … mau ia e aoao mai e faatatau i uiga”, “faatutu ni sini ma fai ni fuafuaga e faaaoga ai uiga ia i lou olaga,” ma “tatalo i le Alii e fesoasoani mai ia te oe e atiae ia uiga.”9 I le faia o lea mea, e le tatau ai ona e faia se matapulepule ma nana ai lou faasinomaga moni.
O nisi o outou atonu e pauu atu i se amioga e matua sili atu nai lo le fiafia ma taaloga. O i latou ia e aafia i ponokalafi po o soo se isi lava ituaiga o ola le mama o loo faatinoina se matafaioi e ese mai tagata latou te mananao moni e avea ai i latou po o tagata e tatau ona avea ai i latou. E malie le toetoe lava o tagata uma o e aafia i ponokalafi e mafaufau i se faasinomaga sese ma nana ai i tua lona auai ai. Latou te faalafiina a latou amioga ia latou te iloa e ta’usalaina ma faataumaoi mai tagata uma latou te alolofa i ai. O ponokalafi o se mala e le gata e faaleagaina tulaga faatonuina o le amio mama i le Atua, ae e mafai foi ona faatamaia ai faaipoipoga ma aiga ma maua ai se aafiaga leaga i isi tagata. Ua faaleagaina uma e vaisu o Initoneti ma ponokalafi ia faaipoipoga.10 A o e agai atu i se faaipoipoga, e le tatau ona e faia soo se matapulepule lea e nana ai lau amio le talafeagai o le a faaleagaina ai oe po o lau faaipoipoga.
Mo i latou ua pauu atu i lenei mausa faataumaoi, faamolemole ia mautinoa e mafai ona e salamo, ma e mafai ona faamaloloina oe. E manaomia ona muamua le salamo i le faamalologa. O le faamalologa atonu o se faagasologa umi. E mafai ona fautuaina oe e lou epikopo i le auala e mafai ai ona maua le fesoasoaniga e te manaomia ina ia faamaloloina ai. Ua matou talosagaina epikopo e faasino atu outou ia i latou e sili ona mafai ona fesoasoani ia te outou.
E ese mai i ponokalafi ma feusuaiga le mama, o loo i ai foi isi amioga lamatia lea e faaonā ai tagata ma faavaivaia ai amioga mama autu. O loo taatele i nei aso le nana o se faasinomaga o se tasi pe a tusia ni faamatalaga ita, faatiga, faailogalanu ae le faailoaina lona tagata i luga o le initoneti. O nisi e faatatau i ai, o se tafunai. O isi faalapotopotoga patino o loo taumafai e siaki lelei ia manatu faaalia. Mo se faataitaiga o le New York Times e le taliaina ni manatu faaalia e “osofaia patino ai se tagata, faatiga, le mafaufau, masoā, … faafoliga, lē faavaea, ma LEOTETELE. …
“E uunaia foi e leThe Times le faaaogaina o igoa moni ona e, ‘‘Ua matou iloaina o tagata o ē e faaaogaina o latou igoa e faia ni talatalanoaga e sili atu ona lelei ma migao.’”11
Sa tusia e le Aposetolo o Paulo e faapea:
“Aua ne’i faaseseina outou: o le feoai ma e amio leaga e leaga ai e amio lelei.
“Ina ala mai ia i le amiotonu, a e aua ne’i agasala; aua ua pouliuli nisi i la le Atua” (1 Korinito15:33–34).
O loo manino lava o fesootaiga faatiapolo e le na o se mataupu o amioga leaga, ae a faatino e i latou o le Au Paia o Aso e Gata Ai, e mafai ona latou faaaafia leaga ai i latou e le o i ai se malamalama o le Atua po o se molimau i le Faaola.
O soo se faaaogaaga lava o le initoneti e soona fai, faatamaia ai se tulaga tauleleia, pe tuu ai foi se tagata i se malamalama leaga e ta’usalaina. O le mea o loo tatou vaaia i malo e faapea, pe a faia e tagata le matapulepule e faalilolilo ai, ua foliga mai ua latou punouai i lenei ituaiga o amioga lea e faataumaoia ai fesootaiga faaletagata. Ua solia ai foi mataupu faavae autu na aoao mai e le Faaola.
O se tasi o savali autu o le talalelei a Iesu Keriso lea na e aoaoina mai lou talavou, o le, “Aua ua faapea lava ona alofa mai o le Atua i le lalolagi, ua ia au mai ai lona atalii e toatasi, ina ia le fano se tasi e faatuatua ia te ia, a ia maua e ia le ola e faavavau” (Ioane 3:16; tagai foi i le MF&F 34:3). Na faamalamalama mai e le Faaola e le i sau o Ia e faasala i le lalolagi, ae ia faaola le lalolagi. Ona ia faamatala mai lea o le uiga o le faasalaga:
“Ina ua oo mai le malamalama i le lalolagi, a o tagata, e sili lo latou manao i le pouliuli i lo latou manao i le malamalama, aua e leaga a latou amio.
“Aua o i latou uma o e fai amio leaga e inoino i latou i le malamalama, e le o mai foi i le malamalama, ne’i faailoa a latou amio.
“A o le ua faamaoni ana mea e fai, e sau lava o ia i le malamalama, ia faaalia ana amio ina ua tatau i le Atua.” (Ioane 3:19–21; tagai i fuaiupu 17–21).
E le manaomia ona faia ni matapulepule a ē amiotonu e nana ai o latou faasinomaga. Ou te fiafia i le tala moni mai le soifuaga o Peresitene Thomas S. Monson. E le i atoa lona 18 seia latalata i le faaiuga o le Taua Lona II a le Lalolagi. O le mea moni, na uma le taua i Europa, ae sa faia pea le taua i le Pasefika.
Sa auai o ia i le Neivi a le Iunaite Setete ma folau atu ai i San Diego, Kalefonia. O le a outou manatuaina lana tala i le konafesi aoao talu ai. I lona Aso Sa muamua na faatutu uma ai i laina e le Satini ia tagata uma ia o i le lotu. Sa ia auina atu le Au Katoliko i le tasi nofoaga, o le Au Iutaia i le isi, ma taumafai loa e auina atu tagata uma o totoe i se sauniga a le Au Porotesano. Sa fai mai Peresitene Monson sa ia iloaina e le o ia o se Katoliko, Iutaia, po o se Porotesano; o ia o se Mamona. Sa ia te ia le lototele e tu mausali ai ma sa fiafia ina ua iloa o loo i ai foi isi tagata faamaoni o loo tutu i ona tua. Semanu e faigofie lava ona o faatasi ma le vaega tele i le sauniga a Porotesano. Sa ia naunau e faailoa pe o ai o ia ma faatino lana vaega e tatau ai.12
Seti Ni Sini Talafeagai
O la’u fautuaga lona tolu e fesootai i nisi o sini e tatau ona outou iloiloina. Pe tusa o le taimi lava e tasi lea sa i ai ia Elder Perry ma le Marini i Iapani, sa tautua ai foi ia Peresitene Boyd K. i Iapani i le Fua Vaalele i le faaiuga o le Taua Lona II a le Lalolagi.
I lana lauga i le faamanatuina o le selau tausaga o le seminare i le aso 22 o Ianuari o le tausaga nei, sa ia faamalamalama mai ai o le taimi lea sa faatulagaina ai lona olaga.13 I le 2004 sa matou o ai ma Peresitene Packer ma isi i Iapani. Sa ia maua se avanoa e toe saili ai nisi o ona tulagavae ma mafaufau i nisi o aafiaga ma faaiuga na ia faia i lena taimi. Sa ia toe ta’ua nisi o na aafiaga i lana saunoaga i le seminare. Ona ua ia faatagaina, o lea ou te faasoa atu ai ia te outou isi manatu ma lagona.
Sa faamatala e Peresitene Packer ni aafiaga na tutupu i le motu e mamao ese mai ma le talafatai o Okinawa. Na te mafaufau i ai o lana mauga lea i le togavao. O ana sauniuniga ma feiloaiga ma isi tagata o le ekalesia sa faalolotoina ai lona talitonuga i aoaoga o le talalelei. O le mea sa ia le mauaina o se faamautinoaga—o se iloa mautinoa e moni lena mea ua uma ona ia lagonaina.
Sa ta’ua e le tusitala o le talaaga o Peresitene Packer le mea na tupu: “O le feteenaiga ma le filemu o le faamautinoaga na ia sailia, sa ia faafesagai ai ma le taua o seoli e faasaga i tagata ta’umamaina. O le sailiina o se taimi paganoa e mafaufau ai, sa ia a’e ai, i se tasi aso, i se maupuepue i luga ae o le vasa. O iina sa ia maua ai ni toega nutimomoia o se tamai fale o se faifaatoaga, ma lana faatoaga umala e lata ane, ua lafoaia. Ma i le ogatotonu o laau ua mamate na ia vaaia ai tino maliliu o se tina ma lana fanau e toalua ua fasiotia. O lea vaaiga sa faatumulia ai o ia i le faanoanoa sa milo faatasi ma lagona o le alofa mo lona lava aiga ma mo aiga uma.”14
Ona sosoo ai lea ma lona alu i totonu o se tamai fale mauu sa toe faaleleia lea na ia manatunatu ai, mafaufau loloto, ma tatalo ai. O le toe tepa i tua o Peresitene Packer i lenei mea na tupu sa faamatalaina ai se mea ou te ta’ua o se faamautinoaina o se aafiaga faaleagaga. Sa musuia o ia i le mea e tatau ona ia faia i lona olaga. Ioe, sa leai ma sona iloa o le a valaauina o ia i se valaauga maualuga ma le paia o loo ia umiaina i le taimi nei. O lana vaaiga mamao sa ia manao ai e avea o se faiaoga, i le faamamafaina o aoaoga a le Faaola. Sa tonu i lona mafaufau o le a ia ola i se olaga amiotonu.
Na ia malamalama i se auala loloto e ao ona ia sailia se āva amiotonu ma ia la tausia faatasi ai se aiga toatele. Sa iloa e lenei fitafita talavou o lana filifiliga faalegaluega o le a maua ai se taui talafeagai ma o le a manaomia ai e lana soa tausaafia ona tutusa mea e faamuamua ma naunau e ola e aunoa ma nisi mea faaletino. Mo outou na e masani ia Sister Donna Packer, sa avea lava o ia, ma e avea pea ma soa atoatoa mo Peresitene Packer. Sa le lava ni tupe faasili, ae la te le i lagonaina se mativa i soo se itu. Sa la tausia se fanau e toa 10 ma sa moomia ai le ositaulaga. Ua la maua nei ni fanau a fanau e 60 ma fanau a fanau a fanau e 79.
Ou te manatuaina ou lagona alofa ina ua ou iloa sa matamuli o ia a o avea ma se Pulega Aoao fou e malaga ma se tasi o le Usoga sinia i se fonotaga a taitai o le Ekalesia ona sa leai sona ofutino lelei paepae e ofu.
Ua ou faasoaina atu lenei tala moni ia te outou ona ua tele lava ina faavae a tatou sini i mea e faataua e le lalolagi. O elemene taua e faigofie lava mo tagata ua mauaina ia sauniga faaola. Ia amiotonu. Atiina ae se aiga. Saili se ala talafeagai e tausi ai. Auauna atu e pei ona valaauina ai. Saunia e feiloai ma le Atua.
Na aoao mai le Faaola e faapea “e le ola se tasi i le tele o ana mea ua ia te ia” (Luka 12:15). Ona ia faaaoga lea o se faataoto:
“Na fua tele mai le fanua o le tasi tagata mauoa:
“Ona manatunatu ifo lea o ia, ua faapea, Se a se mea ou te faia, aua e leai sa’u mea e faaputu ai a’u fua?
“Ua fai ane foi o ia, O lenei le mea ou te faia: ou te sa’ena o’u fale saito, a e faia ia tele; ou te faaputu i ai a’u fua ma a’u mea lelei uma.
“Ou te fai ifo foi i lo’u agaga, Lo’u agaga e, ua ia te oe mea lelei e tele ua teuina mo tausaga e tele, ina nofonofo filemu ia, ina ai ia, ma inu ma ia e olioli.
“A ua fetalai atu le Atua ia te ia, O oe na le vale, e aamiina atu lou agaga mai ia te oe i le po nanei, a e fai ma ai mea ia ua e saunia?
“O loo faapea foi lē faaputu oa ia te ia, a e le mauoa i le Atua” (Luka 12:16–21).
Atiina Ae Lou Atunuu ma le Nuu o Loo E Nofo Ai
E faaopoopo atu i uiga patino, uiga lelei, ma faaiuga, afai tou te mananao e avea ma tupulaga e manaomia ona avea ai outou, ia outou atiina ae o outou atunuu ma nuu o loo outou nonofo ai. O la outou tupulaga e pei o le Tupulaga Silisili, o le a manaomia ona puipuia le amiotonu ma le saolotoga o tapuaiga. O le talaaga o le Iutaia-Kerisiano ua tatou maua e le gata e pele, ae e taua foi i le fuafuaga a lo tatou Tama o i le Lagi. E manaomia ona tatou faasaoina mo tupulaga o le lumanai. E manaomia ona tatou auai ma tagata lelei, e aofia ai i latou o faatuatuaga uma— aemaise lava i latou e lagonaina le tali atu i le Atua mo a latou amioga. O tagata nei o le a malamalama pe aisea tatou te talanoa ai i le po nei e uiga i le “pe o ai lava oe, ia fai lau vaega.” O le faaleleiga faamanuiaina o tulaga faatauaina o le Faa-Iutaia-Kerisiano ma le saolotoga o tapuaiga o le a faailogaina ai la outou tupulaga o le tupulaga maoae ua manaomia ona avea ai outou.
Faatasi ai ma luitai o loo i ai i le lalolagi i nei aso, ua popole patino ai lava le Au Peresitene Sili ma le Korama a Aposetolo e Toasefululua ina ia outou auai ma le tatau i le faagasologa faaupufai i atunuu o loo outou nonofo ai. E tu toatasi lava le Ekalesia i tauvaga faaupufai ma e le lagolagoina ni sui tauva po o ni pati. Peitai, matou te faamoemoe o le a punouai atoa o tatou tagata i le lagolagoina o sui tauva ma pati latou te filifilia e faavae i mataupu faavae ia o le a puipuia ai se faigamalo lelei. Ua manino lava a tatou aoaoga faavae: e tatau ona saili ma le filiga tagata “faamaoni … ma atamamai” (MF&F 98:10). “A pule ē amioleaga, e faanoanoa le nuu” (MF&F 98:9). O lona uiga e tatau ona lagona e tagata uma lo latou tiute e palota ai.
I na setete i le Iunaite Setete o loo i ai ni fonotaga faaupufai e tatau ona outou faamasani i ai i faafitauli ma sui tauva ma ia auai atoatoa ai. Mo se faataitaiga, o fonotaga faaupufai a nisi o pati i Iuta ma Idaho o le a faia e amata atu i le vaiaso lenei ma salalau atu ai seia oo i le ogatotonu o Aperila. Afai e te alu i ai, o le a faatagaina oe e auai. Matou te faamoemoe o le a outou siakia le taimi o fonotaga faaupufai mo le patī e te filifilia ma lagonaina se matafaioi e auai i ai. Matou te faamoemoe foi e moni lenei mea i tagatanuu uma, i tagata o le ekalesia ma ē le lolotu i setete uma ma atunuu uma o le a faia ai le faiga palota. O le tau o le saolotoga ua matua maualuga lava ma o taunuuga o le le auai ua maoae mo soo se tagatanuu e manatu e mafai ona latou le amanaiaina lo latou tiutetauave.
Faamolemole ia outou iloa matou te talitonuina tele outou. Ua talitonu taitai o le Ekalesia ma le faamaoni e mafai ona outou fausiaina le malo e le i faia muamua e se isi tupulaga. E le gata matou te alolofa ma talitonuina outou, ae matou te tatalo foi ma faamanuia atu ia te outou. Matou te iloa o le faamanuiaina o la outou tupulaga e taua i le faamautuina faifai pea o le Ekalesia ma le tuputupu ae o le malo. Matou te tatalo o le a faatino lelei a outou vaega, a outou aloese mai le faia o matapulepule, ia foliga e tusa ai ma o outou faasinomaga moni, seti ni sini talafeagai, ma atiina ae le atunuu ma nuu o outou nonofo ai.
Ou te faamaea atu i la’u molimau patino i le Toefuataiga o le talalelei e ala mai le faaaogaina o le Perofeta o Iosefa Samita. Na vaai moni lava Iosefa Samita i le Atua le Tama ma Iesu Keriso. O lo tatou Tama o i le Lagi o se tamā alofa, ua i ai se fuafuaga lea e manuia ai Ana fanau taitoatasi. O Iesu Keriso o lo tatou Faaola ma o Lana Togiola o le mea tupito lea na tupu i le talafaasolopito atoa. E auauna mai le Agaga Paia ia i tatou ma molimau mai i le Tama ma le Alo. Ou te molimau atu ai i nei mea i le avea ai o se tasi o molimau a le Faaola, i le suafa o Iesu Keriso, amene.
© 2012 by Intellectual Reserve, Inc. All rights reserved. English approval: 2/12. Translation approval: 2/12. Translation of What E’er Thou Art, Act Well Thy Part: Avoid Wearing Masks That Hide Identity. Language. PD50039044 xxx
Faaali Mau Faasino
-
1. David O. McKay, i le Francis M. Gibbons, David O. McKay: Apostle to the World, Prophet of God (1986), 45; tagai foi “Saunoa Atu Peresitene MaKei i le Autalavou a le Siteki a Paionia,” Church News, 21 Sete. 1957, 4.
-
2. O Michael Otterson o le pule faatonusili, o le Matagaluega o le Va i Fafo a le Ekalesia.
-
3. Tagai Joseph Foxman, In the Shadow of Death (2011), 10.
-
4. Feiloaiga ma Abraham Foxman i lona ofisa i le Aai o Niu Ioka i le aso 14 o Iuni, 2011.
-
5. Mark L. Staker, “Remembering Hiram, Ohio,” Ensign, Oke. 2002, 35, 37.
-
6. Tagai i le Aoaoga a Peresitene o le Ekalesia: Iosefa Samita (2007), 24.
-
7. “Vaivai ‘Ea Fanau a Siona,” Viiga, nu. 159.
-
8. L. Tom Perry, tusia mai i le Molimau Faapitoa a Keriso (DVD, 2003).
-
9. Tala’i La’u Talalelei: O Se Taiala i le Galuega Faafaifeautalai [2004], 123; tagai i itulau 115–26.
-
10. Tagai Elizabeth Stuart, “Internet Addiction Harming Marriage,” Deseret News, July 20, 2011, http://www.deseretnews.com/article/700164510/Internet-addiction-harming-marriage.html.
-
11. Mark Brent, i le “The Public Forum,” The Salt Lake Tribune, 27 Iulai, 2011, A16.
-
12. Tagai Thomas S. Monson, “Dare to Stand Alone,” Ensign, Nov. 2011, 61–62; tagai foi i le Heidi Swinton, To the Rescue: The Biography of Thomas S. Monson (2010), 96–97.
-
13. Tagai Boyd K. Packer, “How to Survive in Enemy Territory,” Faamanatuga o le 100 Tausaga o le Seminare faasalalauga, 22 Ian. 2012, http://seminary.lds.org/history/centennial/eng/how-to-survive-in-enemy-territory/.
-
14. Lucile C. Tate, Boyd K. Packer: A Watchman on the Tower (1995), 58–59.


text:
Mataupu 2
O le togiolaina e oo mai e ala mai i le Mesia Paia—O le filifiliga saoloto (faitalia) ua taua i le olaga ma le alualu i luma—Na paʼū Atamu ina ia i ai tagata—Ua saoloto tagata e filifili le saolotoga ma le ola e faavavau. E tusa o le 588–570 T.L.M.
1 Ma o lenei, Iakopo, ou te tautala atu ia te oe: O oe o laʼu aulumatua na fanauina i aso o loʼu puapuaga i le vao. Ma faauta, o lou laitiiti lava na e mafatia ai i puapuaga ma le faanoanoa tele, ona o le lē migao o ou uso.
2 E ui i lea, Iakopo e, laʼu ulumatua na fanauina i le vao, ua e iloa le silisiliese o le Atua; ma o le a ia faapaiaina ou puapuaga mo ou manuia.
3 O le mea lea, o le a faamanuiaina lou agaga, ma o le a e nofo saogalemu faatasi ma lou uso, o Nifae; ma o le a faaaoga ou aso i le galuega a lou Atua. O le mea lea, ua ou iloa ua togiolaina oe, ona o le amiotonu o lou Togiola; ona ua e vaai e afio mai o ia i le atoatoaga o taimi e aumai le olataga i tagata.
4 Ma sa e avaai i lona mamalu i lou talavou; o le mea lea, ua faamanuiaina ai oe e pei lava o i latou o le a auauna atu i ai o ia i la le tino; ona ua tutusa le Agaga, o ananafi, i le asō, ma le faavavau. Ma ua saunia le ala mai le paʼū o le tagata, ma ua emaua fua le olataga.
5 Ma ua lava le aoaoina o tagata ua latou ailoa ai le lelei mai le leaga. Ma ua tuu mai le tulafono i tagata. Ma e tusa ma le tulafono, e leai se tagata e etaʼuamiotonuina; pe, e tusa ma le tulafono, ua ivavae ese tagata. Ioe, e tusa ma le tulafono faaletino sa vavae ese i latou; o lenei foi, e tusa ma le tulafono faaleagaga, ua fano i latou mai i mea ua lelei, ma ua pagatia e faavavau.
6 O le mea lea, o le atogiola e oo mai ma ala mai i le eMesia Paia; ona ua tumu o ia i le ialofa tunoa ma le upumoni.
7 Faauta, ua ofo atu e ia o ia lava o se ataulaga mo agasala, e tali ai iuga o le tulafono, mo i latou uma o e ua i ai le loto momomo ma le agaga salamo; ma ua leai ni isi e ese mai ai e mafai ona tali ai eiuga o le tulafono.
8 O le mea lea, ua taua tele ai le faailoa atu o nei mea i tagata o le lalolagi, ina ia latou iloa e lē mafai e se tagata ona mau i le afioaga o le Atua, avagana ai ua ala atu i galuega, ma le alofa mutimutivale, ma le alofa tunoa o le Mesia Paia, o lē ua tuuina i lalo lona soifua e tusa ma la le tino, ma toe ave e ala i le mana o le Agaga, ina ia mafai ona ia faataunuuina le etoetutu mai o e ua oti, i le avea ai o ia ma lē e muamua toetu mai.
9 O le mea lea, o ia o le faapolopolo-muamua i le Atua, talu ai ona o le a faia e ia le apuluvaga mo le fanauga uma a tagata; ma o i latou o e e talitonu ia te ia o le a faaolaina.
10 Ma ona o le puluvaga mo tagata auma, e o atu tagata uma i le Atua; o le mea lea, latou te laulaututu ai i ona luma, ia efaamasinoina e ia e tusa ma le upumoni ma le ipaia ua ia te ia. O le mea lea, o iuga o le tulafono ua tuuina mai e le Paia e Toatasi, e oo i le faaoo o le faasalaga ua faatuina, le faasalaga lea ua faatuina e faafeagai ma le fiafia ua faatuina, e tali ai iuga o le otogiol—
11 Ona e ao lava ina i ai se afaafeagai o mea uma. A na lē faapea, laʼu ulumatua-muamua e na fanauina i le vao, e lē mafai ona i ai o le amiotonu, po o le amioleaga, po o le paia po o le pagatia, po o le lelei po o le leaga. O le mea lea, e tatau ai ona tuufaatasi o mea uma o se mea e tasi; o le mea lea, afai e tatau ona tutasi se mea nao ia lava, e tatau ona tumau i le tulaga ua i ai e pei ua mate, ua leai se ola po o se mate, po o se pala po o se lē pala, fiafia po o le pagatia, po o le lagona po o le lē lagona.
12 O le mea lea, po ua sa tatau ai ona foafoaina o lea mea o se meanoa; a na faapea po ua leai se aaoga o le faamoemoe o lona foafoaga. O le mea lea, po ua tatau ai i lenei mea ona faaumatiaina o le poto o le Atua ma ona faamoemoega e faavavau, ma le mana foi, ma le alofa mutimutivale, ma le efaamasinotonu o le Atua.
13 Ma afai tou te fai mai ua aleai se tulafono, o le a outou fai mai foi ua leai se agasala. Afai tou te fai mai ua leai se agasala, o le a outou fai mai foi ua leai se amiotonu. Ma afai e leai se amiotonu e leai se fiafia. Ma afai e leai se amiotonu po o se fiafia, ua leai se faasalaga po o se pagatia. Ma afai e leai nei mea, ua eleai se Atua. Ma afai ua leai se Atua, ua leai i tatou, po o le lalolagi; ona semanu po ua leai se foafoaga o mea, e leai foi se gaoioi po o le faagaoioi; o le mea lea, semanu po ua mou atu mea uma.
14 Ma o lenei, oʼu atalii e, ua ou tautala atu ia te outou i nei mea mo lo outou lelei ma aoaoga; ona o loo i ai se Atua, ma sa ia afoafoaina mea uma, i le lagi ma le lalolagi, ma mea uma o i ai, o mea uma e gaioi ma mea e efaagaioi.
15 Ma ina ia faataunuuina ona afaamoemoega e faavavau i le iuga o le tagata, ina ua uma ona foafoaina e ia o tatou uluai matua, ma manu vaefa o le fanua, ma manu felelei o le ʼea, ma i se aotelega, mea uma ua foafoaina, sa tatau ona i ai o se faafeagai o mea uma; e i ai le efua ifaasaina e faafeagai ma le olaau o le ola; o le tasi e suamalie ma o le tasi e oona.
16 O le mea lea, na tuuina mai ai e le Alii le Atua i le tagata ia tatau ona ia afai mo ia lava. O le mea lea, e lē mafai e le tagata ona ia fai mo ia lava vagana ai ua efaatosina o ia e le tasi po o le isi.
17 Ma o aʼu, o Liae, e tusa ma mea na ou faitauina, e ao ona ou manatu ai e i ai se aagelu a le Atua, e tusa ma mea ua tusia, na epaʼū ifo mai i le lagi; o le mea lea, na avea ai o ia o se itiapolo, i lona saili o le mea ua leaga i luma o le Atua.
18 Ma ona ua paʼū ifo o ia mai le lagi, ma ua pagatia e faavavau, o lea ua asaili ai foi e ia le pagatia o tagata uma. O le mea lea, na fai atu ai o ia ia eEva, ioe, le gata tuai lava lena, o lē o le tiapolo lea, o lē o le tamā o ipepelo uma, o le mea lea na fai atu ai o ia: ʼAi i le fua o le laau faasaina, ma e te lē oti, ae o le a avea oe e pei o le Atua, i le oiloa o le lelei ma le leaga.
19 Ma ina ua uma ona aaai o Atamu ma Eva i le fua o le laau faasaina, sa tutuli ese i laua i fafo o le faatoaga o eEtena, e galueaiina le eleele.
20 Ma ua laua fanauina fanau; ioe, le aaiga lava o le lalolagi uma.
21 Ma sa faalevalevaina aso o le fanauga a atagata, e tusa ma le finagalo o le Atua, ina ia mafai ona latou esalamo aʼo i ai i la le tino; o le mea lea, o lo latou tulaga ua avea ma se tulaga ivaavaaia, ma sa faaumiumiina lo latou taimi, e tusa ma poloaiga na tuuina mai e le Alii le Atua i le fanauga a tagata. Ona ua tuuina mai e ia le poloaiga e ao i tagata uma ona salamo; ona ua ia faaali mai i tagata uma ua ose i latou, ona o le solitulafono a o latou matua.
22 Ma o lenei, faauta, ana lē solitulafono Atamu e lē paʼū o ia, ma tumau pea o ia i le faatoaga o Etena. Ma e tumau pea mea uma na foafoaina i le tulaga e tasi sa i ai ina ua uma ona foafoaina; ma tumau ai pea e faavavau, ma ua leai se iuga.
23 Ma ua lē maua e i laua ni afanau; o le mea lea semanū e tumau pea i laua i le tulaga o le lē sala, e aunoa ma se olioli, ona sa laua lē iloa se pagatia; la te lē faia se mea lelei, ona sa laua lē iloa le agasala.
24 Ae faauta, ua faia mea uma e tusa ma le poto o ia o lē ua asilafia mea uma.
25 Na apaʼū eAtamu ina ia i ai tagata; ma ua ii ai tagata, ina ia latou maua le oolioli.
26 Ma e afio mai le aMesia i le atoatoaga o taimi, ina ia mafai ona ia etogiolaina le fanauga a tagata mai le paʼū. Ma ona ua togiolaina i latou mai le paʼū ua latou isaoloto ai e faavavau i le iloa o le lelei mai le leaga; e fai mo i latou lava ae lē faamalosia, vagana ai i le faasalaga a le otulafono i le aso tele ma le mulimuli, e tusa ma poloaiga ua tuuina mai e le Atua.
27 O le mea lea, ua asaoloto tagata e tusa ma la le tino; ma ua tuuina mai ia te i latou mea uma e tatau ai mo le tagata. Ma ua latou saoloto e efilifili le saolotoga ma le iola e faavavau, e ala i le Puluvaga sili o tagata uma, pe filifili le faatagataotauaina ma le oti, e tusa ma le faatagataotauaina ma le mana o le tiapolo; ona ua saili o ia ʼia pagatia tagata uma e pei o ia lava.
28 Ma o lenei, oʼu atalii e, ou te manao ia outou tepa taulai i le aPuluvaga sili, ma faalogologo i ana poloaiga silisili, ma faamaoni i ana afioga, ma filifili le ola e faavavau, e tusa ma le finagalo o lona Agaga Paia.
29 Ma aua le filifilia le oti e faavavau, e tusa ma manaoga o le tino ma le leaga o i ai i totonu, lea ua tuu atu ai i le agaga o le tiapolo le mana e afaatagataotaua ma aumai ai outou i lalo i eseoli, ina ia mafai ona nofotupu o ia i luga o outou i lona lava malo.
30 Ua ou tautala atu nei upu itiiti ia te outou uma, oʼu atalii e, i aso mulimuli o loʼu vaavaaiga; ma ua ou filifilia le vaega lelei, e tusa ma upu a le perofeta. Ma ua leai se isi lava oʼu faamoemoe vagana ai le manuia tumau-faavavau o o outou agaga. Amene.


text:
Vaega 9
1–6, E i ai isi talafaamaumau mai anamua e lei faaliliuina; 7–14, O le Tusi a Mamona e faaliliu e ala i le suesue ma i le faamaoniga faaleagaga.
1 Faauta, Ou te fai atu ia te oe, loʼu atalii e, ona sa e lē afaaliliu e tusa ai ma le mea na e manao i ai mai ia te aʼu, ma amata ona e toe etusitusi mo laʼu auauna, o Iosefa Samita, Laitiiti, ua faapea lava ona Ou manao e tatau ona e faaauau pea seia oo ina e faamaeaina lenei talafaamaumau, lea ua Ou tuuina atu ia te ia.
2 Ma lea, faauta, ua i ai ia te aʼu ni aisi etalafaamaumau, o le a Ou tuu atu ia te oe le mana e mafai ai ona e fesoasoani e faaliliu.
3 Ia onosai, loʼu atalii e, ona o le poto ua ia te aʼu, ma ua lē tatau ai ona e faaliliu i le taimi nei.
4 Faauta, o le galuega ua valaaulia oe e te faia o le tusitusi lea mo laʼu auauna o Iosefa.
5 Ma, faauta, ona sa e lē faaauau pea e pei ona sa e amata mai ina ua amata ona e faaliliu, o lea na Ou aveesea ai lenei avanoa mai ia te oe.
6 Aua e te amuimui, loʼu atalii e, ona o le poto ua ia te aʼu ua Ou faia ai ia te oe i lenei ala.
7 Faauta, sa e lē malamalama; sa e manatu o le a Ou tuu atu ia te oe lena mea, ae e te lei mafaufau i ai ae nao lou ole mai ai ia te aʼu.
8 Ae, faauta, Ou te fai atu ia te oe, e ao ina e asuesue i ai i lou mafaufau; ona ao lea ona e eole mai ia te aʼu pe ua sao, ma afai ua sao, o le a Ou faia ia imu lou oloto i totonu ia te oe; o lea, o le a e ulagona ai ua sao.
9 Ae afai ua lē sao, o le a e lē maua ni lagona faapena, ae o le a e maua se mafaufauga apapa o le a faia ai ia galo ia te oe le mea ua sese; o lea, e lē mafai ona e tusia mea ua paia vagana ai ua tuu atu ia te oe mai ia te aʼu.
10 O lenei a na e iloa lenei mea po ua mafai ona e afaaliliu; e ui i lea, ua lē tatau ona e faaliliu nei.
11 Faauta, sa tatau ai ina ua e amata mai; peitai sa e afefe, ma ua tuanai le taimi, ma ua lē tatau nei;
12 Aua, ua e lē tagai ea ua Ou tuu atu i laʼu auauna o aIosefa le malosi ua lava, e faalava ai? Ma Ou te lei tausalaina se tasi o oulua.
13 Ia fai lenei mea ua Ou poloaiina ai oe, ma o le a e manuia. Ia faamaoni, ma ia lē tuu atu i se afaaosoosoga.
14 Ia tu mausali i le agaluega ua Ou evalaauina ai oe, ma o le a leai se lauulu o lou ulu e leiloa, ma o le a isiia aʼe oe i luga i le aso gataaga. Amene.


text:
MEA ILOGA O LO TATOU TALA FAASOLOPITO
“O Ē ua Tuu i ai le Galuega”
NA VAAIA le mata o le lā i le taeao o le Aso Gafua, Setema 1, 1919, ina ua mavae atu aso timuga ma matagi. I lenā aoauli, na potopoto ai le pe ā ma le 1,000 tagata i se fale e 2,500 nofoa mo le amataga o le tauaofiaga i Cedar Point i Ohio, i le Iunaite Setete. E oo ane i le afiafi ua taunuu ane le isi 2,000 tagata na faimalaga mai i vaa, taavale ma nofoaafi faapitoa. I le Aso Lua na matuā faatoʻateleina le aofia, ma na iʻu ai ina faia i fafo i lalo o laau tetele vaega na totoe o le tauaofiaga.
Na ati mai le malamalama o le lā i lau o laau, ma na pei ai ata lafoʻia o ni laise i luga o ofu o uso. Peitaʻi, na saviligia fulu o manu sa teu ai pulou o tuafāfine ona o le savili mai i le vaitafe o Erie. Na faapea mai se tasi uso: “Sa matuā toʻafilemu le siʻomaga i le tauaofiaga, na faaesea mai uso ma tuafāfine mai i le lalolagi ma pei ai ua latou iai i le parataiso.”
E leʻi faatusalia le matagofie o le siʻomaga i laufofoga fiafia o le ʻauusufono. Na taʻua e se tasi o nusipepa: “O i latou o ni tagata e laufofoga fiafia, ma e foliga mai e maelega uma i la latou tapuaʻiga.” Sa fiafia Tagata Aʻoga o le Tusi Paia e faatasitasi ma o latou uso, aemaise lava ina ua māeʻa atu vaitaimi o tofotofoga tetele: teteega i vaitaimi o taua, fevaevaeaʻiga i totonu o faapotopotoga, tapunia o le Peteli i Brooklyn, faafalepuipuiina o le toʻatele ona o le Malo, lea e aofia ai nisi o uso e toʻavalu sa taʻimua, lea na lauina la latou faasalaga e faafalepuipui mo le 20 tausaga. *
Na lē toe auai nisi o Tagata Aʻoga o le Tusi Paia i le galuega talaʻi, ona o le lotovaivai ma le lē mautonu. Ae o le toʻatele na tutumau e ui i faasāsāga mai i le malo. I se tasi o mea na tupu, na lipotia e sē na faia ni suʻesuʻega, e ui i lapataʻiga malolosi, ae na maumauaʻi pea Tagata Aʻoga o le Tusi Paia o le a latou “talaʻia pea le Afioga a le Atua seʻia oo i le iʻuga.”
A o faagasolo lenā vaitaimi o le tofotofoga, sa saʻili tagata aʻoga faamaoni i le taʻitaʻiga a le Alii, ma tatalo i taimi uma mo le taʻitaʻiga a le Tamā. Ae o lea ua latou toe faatasi ma le fiafia i le tauaofiaga i Cedar Point. Na faaleo mai e se tasi o tuafafine faalogona o le toʻatele, o ē na tomānatu pe faapefea ona “faateleina la latou galuega, ma toe faia le talaʻiga i se auala maopoopo.” E leai se isi mea na latou mananaʻo ai nai lo le faia o la latou galuega.
“GA”—O SE MEA FAIGALUEGA FOU!
Sa tuufesili le ʻauusufono i le vaiaso atoa po o le ā le uiga o mataʻitusi “GA,” lea sa lolomiina i polokalame o le tauaofiaga, pepa faafeiloaʻi, ma faailoilo i le nofoaga o faia ai le tauaofiaga. I le Aso Faraile o le tauaofiaga, o le aso faamanatu foʻi lenā e taʻua o le “Co-Laborers’ Day,” na faailoa mai ai e Joseph F. Rutherford le mea lilo sa taumatemate e le 6,000 o le ʻauusufono. O le “GA” o le faapuupuu lenā o le Golden Age, o se mekasini fou mo le faiva. *
Na faapea mai le uso o Rutherford e faatatau i ona uso faauuina Kerisiano: “E ui i taimi o puapuaga, ae na mafai ona latou iloa le vaitaimi lelei (Golden Age) o le pulega mamalu a le Mesia ona o lo latou faatuatua. . . . Na latou manatu o se faaeaga ma o lo latou matafaioi autū le faalauiloa atu i le lalolagi o lenā vaitaimi lelei. O se vaega o lo latou tofiga mai i le Atua.”
Na tusia i le pito i luma o le Golden Age le faaupuga “Se Lomiga o Mea Moni, Faamoemoe ma le Mautinoa.” O se meafaigaluega o le a faaaogā e amata ai se auala fou e faalauiloa atu ai le upu moni, o le tauiviga lea e ofo atu ai tusiga mai lea fale i lea fale. Ina ua fesiligia po o ai e fia auai i lea galuega, na tutū uma i luga le ʻauusufono. “O le tiotio ma le maelega e iloa ai i latou e mulimuli i tulaga aao o Iesu.” Na latou pepese: “Le Alii e, ia faasusulu atu le malamalama ma le upu moni.” Na faapea mai J. M. Norris: “E lē mafai ona galo iā te aʻu lo latou pepese leotetele na pei e lūlūina ai laau.”
Na māeʻa loa le polokalame ona tutū lea o le ʻauusufono i laina uumi, ina ia maua a latou tusiga mo mekasini. E tutusa faalogona o le toʻatele ma Mabel Philbrick lea na faapea mai: “Maʻeu le fiafia i le iloaina o loo iai se galuega e manaʻomia ona toe faaauau.”
“O Ē UA TUU I AI LE GALUEGA”
E pe ā ma le 7,000 Tagata Aʻoga o le Tusi Paia ua sauni mo le galuega. O le pepa Organization Method ma le tamaʻitusi To Whom the Work Is Entrusted na aumaia ai faamatalaga nei: O le matagaluega fou o le auaunaga i le ofisa ulu o le a saunia taʻiala mo le galuega. E tatau ona faavaeina le Komiti o le Auaunaga i le faapotopotoga, ma tofia se faatonu e faaoo maia faatonuga. Ua vaevaeina oganuu i poloka e taʻi 150 i le 200 fale e iai. E faia le Sauniga o le Auaunaga i pō o Aso Tofi, ina ia faamatala ai e uso mea na tutupu, ma faamautū ai lipoti o le auaunaga.
Na taʻua e Herman Philbrick: “Ina ua matou toe foʻi i aiga, na matou pisi i le tauiviga e ofoina atu tusiga.” Na latou maua le tele o tagata fiafia. Na faapea mai Beulah Covey: “E foliga mai ina ua māeʻa le taua ma mafatiaga, na fia faalogo tagata i tala fiafia e faatatau i se vaitaimi lelei.” Na tusi Arthur Claus: “Na matuā faateʻia le faapotopotoga ona o le tele o tusiga na aoina mai.” I totonu o le lua masina talu ona maua le uluaʻi lomiga o le Golden Age, e toetoe ʻafa miliona mekasini na tufaina ma tusiga e 50,0000.
Na taʻua e A. H. Macmillan, o le mataupu o le “Tala Lelei o le Malo,” i le Watch Tower o Iulai 1, 1920, o le uluaʻi taimi lea na faalaeiauina ai e le faalapotopotoga uso ma tuafāfine uma, e talaʻi le tala lelei o le Malo i le lalolagi aoao. O lenā mataupu na uunaʻia ai Kerisiano faauuina uma ina ia “molimau atu i le lalolagi, ua latalata mai le malo i le lagi.” I aso nei ua aufaatasi atu le faitau miliona i uso o Keriso “o ē ua tuu i ai le galuega,” a o latou talaʻia ma le maelega le upu, ma faatalitali i le vaitaimi lelei o le pulega a le Mesia.
^ pala. 5 Tagaʻi i le tusi Ua Pule le Malo o le Atua!, itulau e 22 i lalo o le tamaʻi ulutala, “Le Taimi o le Tofotofoga.”
^ pala. 9 O le Golden Age na faaigoa mulimuli ane o le Consolation i le 1937, ma le Awake! i le 1946.


text:
Vaega 90
1–5, O ki o le malo ua tuuina mai ia Iosefa Samita ma i le Ekalesia e ala atu ia te ia; 6–7, O Sini Rikitone ma Feterika G. Viliamu ia auauna i le Au Peresitene Sili; 8–11, Ia talai atu le talalelei i atunuu o Isaraelu, i Nuuese, ma tagata Iutaia, ia taitoatasi le tagata ma faalogo i lana lava gagana; 12–18, E tatau ia Iosefa Samita ma ona fesoasoani ona faatulaga maopoopo le Ekalesia; 19–37, Ua fautuaina e le Alii ni tagata eseese ia savavali saʼo ma auauna i lona malo.
1 Ua faapea ona fetalai mai o le Alii, e moni, e moni Ou te fai atu ia te oe loʼu atalii, ua afaamagaloina oe i au agasala, e tusa ma lau olega, ona ua oo mai i oʼu taliga au tatalo ma tatalo a ou uso.
2 O lea, ua faamanuiaina oe mai le taimi nei i luma o lē ua umia aki o le malo ua tuu atu ia te oe; o le emalo lea ua sau mo le taimi mulimuli.
3 E moni Ou te fai atu ia te oe, o ki o lenei malo o le a lē aveesea lava mai ia te oe, aʼo e i ai i le lalolagi, pe i le lalolagi a sau;
4 E ui i lea, o le a ala atu ia te oe ona tuuina atu o afaaaliga i se tasi, ioe, i le ekalesia lava.
5 Ma o i latou uma o e e mauaina faaaliga a le Atua, ia tuu atu ia te i latou ia afaaeteete i le ala latou te umia ai i latou nei o latou manatu i ai e pei o se mea māmā, ma faapea ona aumai ai i latou i lalo o le tausalaga, ma tautevateva ma pauu ai pe a oo mai afā, ma agi mai matagi, ma to mai euaga, ma taia i luga o lo latou fale.
6 O lenei foi, e moni Ou te fai atu i ou uso, o Sini Rikitone ma Feterika G. Viliamu, ua faamagaloina foi a laua agasala mai ia te i laua, ma ua faitau tutusa i laua ma oe i le umiaina o ki o le malo mulimuli lenei;
7 Ma ala atu foi i lau taitaiga, ki o le aaoga a perofeta, lea na Ou poloaiina ia faatulagaina;
8 Ina ia faapea ona mafai ai ona faaatoatoaina o i laua i la laua auaunaga mo le faaolataga o Siona, ma atunuu o Isaraelu, ma Nuuese, e tusa ma le toatele e talitonu;
9 Ina ia mafai, e ala atu i lau taitaiga, ona laua maua le afioga, ma ina ia mafai, e ala i la laua taitaiga, ona alu atu o le afioga i tuluiga o le lalolagi, e amuamua i eNuuese, ma, faauta ma tagai, ona laua liliu atu ai lea i tagata Iutaia.
10 Ma ona oo mai lea o le aso o le a afaaali mai ai le aao o le Alii i le mana, i le faatalitonuina o atunuu, o atunuu faapaupau, o le aiga o eIosefa, e uiga i le talalelei o lo latou olataga.
11 Aua o le a oo mai, i lena aso, o le a afaalogo ai tagata taitoatasi i le atoatoaga o le talalelei i lana lava tautala, ma i lana lava gagana, e ala mai ia te i latou ua efaauuina i lenei imana, e ala i le taitaiga a le oFaamafanafana, e liligi ifo i luga o i latou mo le faaaliga o Iesu Keriso.
12 Ma o lenei, e moni Ou te fai atu ia te oe, Ou te tuu atu ia te outou se poloaiga, ia outou faaauau pea i le aauaunaga ma ma le au peresitene.
13 Ma a uma ona e faamaeʼaina o le faaliliuga o tusi a perofeta, ona e apulefaamalumalu lea mai le taimi lena i luga o mataupu o le ekalesia ma le eaʼoga;
14 Ma e maua mai lea taimi i lea taimi, e pei ona o le a faaali atu e le Faamafanafana, afaaaliga e tatala atu ai emealilo o le malo;
15 Ma faatulaga tatau aulotu, ma asuesue ma eaoao, ma faamasani i tusi lelei uma, ma igagana, tautala, ma tagata.
16 Ma ia avea lea ma a outou pisinisi ma misiona i o outou olaga atoa, e pulefaamalumalu i fono, ma faatulaga tatau mataupu uma o lenei ekalesia ma le malo.
17 Aua le amaasiasi, pe faafememeaiina; ae ia timaʼia outou i lo outou faasausili ma le efaamaualuga, aua e aumai ai se mailei i luga o o outou agaga.
18 Faatulaga tatau o outou fale; tuu mamao ese atu mai ia te outou le afaapaiē ma le elē tu mama.
19 O lenei, e moni Ou te fai atu ia te oe, ia i ai se nofoaga e saunia, i le vave e mafai ai, mo le aiga o lou fesoasoani ma lau tusiupu, o Feterika G. Viliamu lea.
20 Ma ia tuu i laʼu auauna amatua, o Iosefa Samita, Matua, e nonofo pea ma lona aiga i le nofoaga o loo nofo ai nei o ia; ma ia lē tuuina atu e faatau atu sei taʼu atu e le fofoga o le Alii.
21 Ma ia tuu i loʼu fesoasoani, o aSini Rikitone lea, e nofo pea i le nofoaga o loo alaala ai nei o ia, sei taʼu atu e le fofoga o le Alii.
22 Ma ia tuu atu i le epikopo e saili ma le filiga ia maua se asui, ma ʼia o ia o se tagata o se ua i ai ni eʼoa ua teuina—o se tagata o le Atua, ma faatuatua malosi—
23 Ina ia mafai ai ona ia totogiina o aitalafu uma; ina ia lē mafai ona aumai o le faleteuoloa o le Alii ia taʼuleagaina i luma o mata o tagata.
24 Saili ma le afiliga, etatalo e lē aunoa, ma ia talitonu, ma o le a galulue faatasi mea iuma mo lo outou lelei, pe afai tou te savavali saʼo ma manatua le ofeagaiga na outou osifeagaiga ai ma le tasi.
25 Ia afaatoaitiiti o outou aiga, aemaise lava laʼu auauna matua o Iosefa Samita, Matua, e faatatau ia te i latou o e e lē o ni o outou aiga;
26 Ina ia lē aveesea mai ia te outou, mea na ua saunia mo outou, e faataunuu ai laʼu galuega, ma tuu atu ia te i latou o e ua lē agavaa—
27 Ma faapea ona taofia ai o outou mai le faataunuuina o mea na ua Ou poloaiina ai outou.
28 O lenei foi, e moni Ou te fai atu ia te outou, o loʼu loto e tatau i laʼu auauna-fafine o Vienna Jaques ona maua tupe e totogi ai ana mea e faatau, ma alu i luga i le laueleele o Siona;
29 Ma o tupe e totoe ia faapaia mai ia te aʼu, ma o le a tauia o ia i loʼu lava taimi e tatau ai.
30 E moni Ou te fai atu ia te outou, ua talafeagai i laʼu vaai le tatau ai ona alu atu o ia i luga i le laueleele o Siona, ma maua se tofi mai le lima o le epikopo;
31 Ina ia mafai ona mau o ia i lalo i le filemu i le tulaga e oo i ai le faamaoni o ia, ma lē faapaiē i ona aso mai le taimi nei i luma.
32 Ma faauta, e moni Ou te fai atu ia te outou, ia outou tusia lenei poloaiga, ma fai atu i o outou uso i Siona, i le faafeiloaʼi atu i le alofa, ua Ou valaaulia foi outou e apulefaamalumalu i luga o Siona i loʼu lava taimi e tatau ai.
33 O lea, ia tuu atu ia te i latou ia tuu le faalavelave mai ia te aʼu e faatatau i lenei mataupu.
34 Faauta, Ou te fai atu ia te outou ua amata ona salamo o outou uso i Siona, ma ua olioli agelu i luga o i latou.
35 E ui i lea, e tele mea ua Ou lē fiafia i ai; ma ua Ou lē fiafia i laʼu auauna o aViliamu E. McLellin, pe i laʼu auauna o Sini Gilbert; ma ua i ai foi i le epikopo, ma isi, le tele o mea ia salamo ai.
36 Peitai e moni Ou te fai atu ia te outou, o Aʼu, o le Alii, o le a Ou taututu ma aSiona, ma aioi atu i ona tagata malolosi, ma eaoai o ia seia manumalo ma ifaamamaina i oʼu luma.
37 Ona o le a lē aveese o ia i fafo mai lona nofoaga. O Aʼu, o le Alii, ua tautala atu ai. Amene.


text:
LESONA 20
E Faapefea Ona Galulue le Vaega Pule i Aso Nei?
I le uluaʻi senituri, o se vaega toʻaitiiti o “le ʻauaposetolo ma toeaina i Ierusalema,” sa auauna o se vaega pule i le faia o faaiʻuga tāua mo le faapotopotoga Kerisiano faauuina atoa. (Galuega 15:2) Afai e latou autasi i se faaiʻuga, o le iʻuga lenā o le talanoaina o manatu o le Tusi Paia, ma le usiusitaʻi i le taʻitaʻiga a le agaga o le Atua. (Galuega 15:25) O le auala lava foʻi lenā o loo mulimuli ai i aso nei.
O loo faaaogā e le Atua e faia lona finagalo. O uso faauuina o loo auauna i le Vaega Pule, e latou te matuā naunau i le Afioga a le Atua, ma e telē lo latou malamalama i le auala e taulima ai mataupu aogā ma faaleagaga. E latou te feiloaʻi i vaiaso taʻitasi ina ia iloilo manaʻoga o le ʻauuso i le lalolagi atoa. E pei lava o le uluaʻi senituri, e latou te aumaia faatonuga e faavae mai i le Tusi Paia, e ala mai i ni tusi po o ovasia femalagaaʻi ma isi. O lenei faiga e autasi ai tagata o le Atua i manatu ma gaoioiga. (Galuega 16:4, 5) E vaavaaia e le Vaega Pule le sauniunia o taumafa faaleagaga, faalaeiau tagata ia faamuamua le galuega talaʻi, ma vaavaaia le tofiaina o uso i tulaga mo tiute tauave.
E latou te tali vave atu i le taʻitaʻiga a le agaga o le Atua. E taulaʻi atu le Vaega Pule i Lē e Pule Silisili Ese, o Ieova, ma le Ulu o le faapotopotoga, o Iesu, mo le taʻitaʻiga. (1 Korinito 11:3; Efeso 5:23) E lē vāai sui taʻitasi o le Vaega Pule iā i latou lava o ni taʻitaʻi i tagata o le Atua. O i latou faatasi ma Kerisiano faauuina, e “mulimuli atu i le Tamaʻi Mamoe [o Iesu] i mea uma e alu i ai o ia.” (Faaaliga 14:4) E matuā talisapaia e le Vaega Pule a matou tatalo mo i latou ma la latou galuega.
O ai sa iai i le vaega pule i le uluaʻi senituri?
E faapefea ona saʻilia e le Vaega Pule i aso nei le taʻitaʻiga a le Atua?
Faitau Atili
O Ai na Faavaeina le Molimau a Ieova?
Faitau i le māfuaaga e faapea atu ai e leʻi faavaeina e Charles Taze Russell se tapuaʻiga fou.


text:
FA’AVAE LOTO TAGAVAI ALOAIA AI TUUMALO AFIOGA SENATOA SEUI
I le faagasolo ai o toe sauniga o le afioga i le alii Senatoa ia Seui Laau i le taeao nei, ua poloaina ai e le afioga i le kovana sili le sisi faavaeloto lea o tagavai uma i totonu o le teritori, e amata mai i le taeao o le aso e oo atu i le goto o le la i le aso a taeao, 17 Fepuari, ina ia aloaia ma faaaloalogia ai le tuua o le malo e lenei tamalii o le atunuu.
I sana poloaiga na tuuina mai i le aso ananafi, ua poloaina ai e le afioga Togiola Tulafono le Matagaluega o Leoleo, ina ia faatinoina uma tiute ma faia faaaloaloga uma e tatau ai i taimi o toe sauniga o le alii Senatoa.
I se vaega o lana poloaiga, ua talosagaina ai e le alii kovana le atunuu uma ina ia auai faatasi i le molimauina ma le faaaloalogiaina lea o toe sauniga o le afioga Seui.
“O le a manatuaina pea lana tautua mo lona atunuu ma le malo, o lana tautua foi sa ofoina mai faapea ai ma faataitaiga lelei e pei ona ia faatulai o le a tumau ma avea ma faataitaiga mo tupulaga mo le lumana’i,” o le saunoaga lea a le alii kovana.
O le taeao nei i le itula e 8:30 ua faamoemoe e faataunuuina ai le sauniga faalemalo a Seui i le maota o le Fono Faitulafono, lea o le a molimauina e ona uso a Senatoa faapea ai afioga i faipule o le maota o sui.
O se vaega o le sauniga i le taeao nei ua faamoemoe e tauaao aloaia atu ai e le alii peresetene o le Senate ia Gaoteote Palaie Tofau se iugafono a le Senate ua pasia e maota e lua, e momoli atu ai le agaga o faamaisega ma le faamafanafanaga a le Fono ma tagata Amerika Samoa, i le faletua/tausi ia Palepa Milovale Gagau Sanitoa Seui ma le aiga Sa Seui, ona o le tuumalo o le alii Senatoa, ma momoli atu ai le agaga faamalo mo le faafetai i lana tautua matavela mo tagata o Amerika Samoa.
O le afioga Seui na soifua mai i le aso 24 Me, 1942, ae valaauina e le Atua i le aso 26 Ianuari 2012 ina ua 69 tausaga o lona soifua.
O loo taua i le iugafono e faapea, o i latou uma e silafia Seui, latou te molimauina lona soifuaga, o ia o se tagata e tautala sa’o, ma o se tasi lea o uiga tumau i lona soifuaga atoa.
E 47 tausaga o lana tautua i le malo o Amerika Samoa, ao lei filifilia o ia i le tausaga e 2009 e avea ma se tasi o Senatoa mo le itumalo o Ituau i le maota maualuga a le Senate.
O lana uluai galuega sa avea ai ma failautusi o mea faigaluega a le Ofisa o Tautua Faa-Ofisa, ma tofia ai loa e avea ma failautusi i vaega tau tupe mo le kamupani o le StarKist Samoa.
Ina ua mavae ni nai tausaga sa toe foi atu o ia ma toe faaauau lana galuega mo le malo o Amerika Samoa, ma avea ai ma taitai failautusi mo le matagaluega o Galuega Lautele, sosoo ai ma tausaga e lua sa galue ai o se Tagata e Fuafuaina mea tau tupe a le Fono Faitulafono, ma toe foi atu ai ma galuega i le Ofisa o Faatauaiga a le malo mo tausaga e 8.
Sa amata galue o ia i le tofiga o le Fesoasoani faapitoa i le Faatonu, sosoo atu ai ma le Faatonu Lagolago, mulimuli ane ai loa avea ma Faatonu o lea matagaluega.
I le tausaga e 1968 ina ua faatoa 26 ona tausaga ao suafa ia Laau Seui, sa ia talia ai le fanoga a lona aiga na te nofoia le suafa Seui, ma la nofolua ai ma le tofa Seui Afa, ma ia tausia ai loa le aiga ina ua tuumalo Seui Afa ina ua tuanai le 20 tausaga, ma faaauau ai lava lona tausiaina o lona aiga, nuu ma le ekalesia i lona afioaga o Nuuuli mo le 40 tausaga.
O Seui o se tiakono e galue malosi i galuega a lana ekalesia EFKAS i Nuuuli, o ia foi o le tiakono taitai, o le taitai pese a le aufaipese a le Osana Aleluia ma le aufaipese tuu faatasi a lana ekalesia i Nuuuli, o ia foi o le taitai o le komiti o Atinae a le ekalesia.
O se tama sa ia faia ni faataitaiga lelei mo lana fanau ina ia avea i latou ma taitai o le malo ma le ekalesia, lea e pei ona avea ai lona atalii matua o Larry S. Sanitoa ma faipule o le maota o sui, o ia foi o le taitai o le Faalapotopotoga Faavaomalo o Fatuoaiga, Ituaiga o Aiga Paia, ae o lona atalii laititi o Mikaele o le faifeau faamaoni mai Piula a le Ekalesia Metotisi.
O Seui, o ia o le taitaifono o le Komiti o Galuega o le malo a le Senate, sui taitai fono o le komiti o Tagata Litaea, e avea foi o ia ma totino o nisi o komiti a le maota maualuga.
Ia faamaise le Agaga Paia o le Atua i aiga faanoanoa ona o le tuua o le malo e le alii Senatoa ia Seui.


text:
TALAAGA O LE SOIFUAGA
E Tele Auala ua Ma Tofo ai i le Agalelei Faifua o le Atua
I LE avea ai o se tauleʻaleʻa e mataʻu i le Atua, sa faamoemoe loʻu tamā o Arthur ia avea ma faifeʻau o le lotu Metotisi. Peitaʻi, na suia ana fuafuaga ina ua faitau i lomiga a Tagata Aʻoga o le Tusi Paia, ma amata ona auaufaatasi ma i latou. Na papatiso o ia i le 1914 i le 17 o ona tausaga. O le taimi lea na gāpā ai le Taua Muamua a le Lalolagi, ma na aami o ia e auai i le vaegaau. Talu ai e leʻi auai o ia i le taua, na iʻu ai ina faafalepuipui mo le 10 masina i le falepuipui i Kingston i Ontario, i Kanata. Ina ua tatala mai o ia, sa auai loa i le faiva faataimi atoa o se paeonia.
I le 1926, na faaipoipo ai loʻu tamā o Arthur Guest i loʻu tinā o Hazel Wilkinson. Sa aʻoaʻoina e le tinā o Hazel le upu moni i le 1908. Sa ou fanau iā Aperila 24, 1931, ma o aʻu e lona lua i le fanau e toʻafā. Sa taulaʻi atu lo matou aiga i le tapuaʻiga iā Ieova, ma o le tāua tele i loʻu tamā o le Tusi Paia na totō ai i o matou loto le talisapaia mo le Afioga a le Atua. Sa matou auai e lē aunoa faatasi o se aiga i le talaʻiga mai lea fale i lea fale.
TUMAU ONA SOLITŪ MA PAEONIA E PEI O LOʻU TAMĀ
Na amata le Taua Lona Lua a le Lalolagi i le 1939, ma i le tausaga na sosoo ai na faasā ai le galuega a Molimau a Ieova i Kanata. Sa faia i aʻoga a le malo sauniga faalotonuu e aofia ai le faʻalo i le fuʻa ma le usuina o le vii o le fuʻa. Pe a faia nei sauniga, e ma te ō ese ma loʻu tuafafine matua o Dorothy mai i le potu aʻoga. Na faateʻia aʻu i se tasi o aso ina ua taumafai loʻu faiaʻoga e faamāsiasi aʻu e ala i le taʻu o aʻu o sē e palaai. Ina ua tuua le aʻoga, sa ula mai tamaiti o laʻu vasega ma tatuʻi aʻu ma ou paʻū ai i lalo. Peitaʻi, o nei faamataʻuga na faamalosia ai laʻu filifiliga ia “usiusitaʻi i le Atua o le pule, nai lo o tagata.”
Iā Iulai 1942, i le 11 o oʻu tausaga, na ou papatiso ai i se faatanoa vai i se faatoʻaga. Sa ou fiafia e paeonia lagolago i taimi o tuuaga a le aʻoga. I se tasi tausaga, na matou galulue ai ma ni uso se toʻatolu e talaʻi atu i ni tagata tipi laau, sa nonofo i oganuu maotua i le itu i mātū o Ontario.
Iā Me 1, 1949, na avea ai aʻu ma paeonia sauatoa. Talu ai sa iai galuega faugāfale na faia i le lālā, na valaaulia ai aʻu ina ia fesoasoani i na galuega, ma avea ai ma sui o le aiga Peteli i Kanata iā Tesema 1. Sa tofia aʻu e galue i le fale lomitusi ma aʻoaʻoina le auala e faaaogā ai le masini lomitusi. Sa ou galue i le pō mo ni nai vaiaso, ina ia lomia se sāvali na faamatala ai sauāga na feagai ma tagata o Ieova i Kanata.
A o ou galue i le Matagaluega o le Auaunaga, sa ou faatalanoa ni paeonia na ō mai e ō e galulue i Quebec ae na asiasi mai i le ofisa o le lālā, ma o le taimi lea o loo faateteleina ai teteega i Quebec. O se tasi o i latou nei, o Mary Zazula mai i Edmonton, i Alberta. Talu ai na la mumusu ma lona tuagane matua o Joe e taofi le suʻesuʻeina o le Tusi Paia, na tutuli ese ai i laʻua e o la mātua mapolotu o le lotu Orthodox mai i lo latou aiga. Iā Iuni 1951, na papatiso uma ai i laʻua ma amata ona paeonia i le ono masina mulimuli ane ai. I le taimi o le faatalanoaga, sa ou maofa i le tulaga faaleagaga o Mary. Sa ou faapea ifo, ʻSeʻi vaganā ua iai se mea e faalētonu, ae e foliga mai o le teine lava lea o le a ou faaipoipo i ai.’ I le iva masina mulimuli ane ai iā Ianuari 30, 1954, na ma faaipoipo ai loa. I le vaiaso na sosoo ai, na valaaulia ai i maʻua ina ia toleni aʻu o se ovasia o le matagaluega. I le lua tausaga na sosoo ai, sa ma galulue i se matagaluega i le itu i mātū o Ontario.
A o faatupulaʻia le galuega talaʻi i le lalolagi aoao, sa manaʻomia ni misionare. Na ma mafaufau afai e mafai ona ma onosaia le tau matuā mālūlū o Kanata ma le tele o namu i le tau māfanafana, e tatau foʻi la ona mafai ona ma onosaia tulaga faigatā i so o se mea e tofia i ai i maʻua. Iā Iulai 1956, na faauu ai i maʻua i le vasega lona 27 o le Aʻoga o Kiliata, ma e oo ane iā Novema ua ma taunuu i lo ma tofiga i Pasili.
GALULUE O NI MISIONARE I PASILI
Ina ua ma taunuu i le lālā i Pasili, sa amata ona ma aʻoaʻoina le gagana Potukali. Ina ua uma ona ma aʻoaʻoina auala faigofie e faafeiloaʻi ai tagata ma tauloto se taulimaga e tasi le minute e ofo ai mekasini, sa valaaulia loa i maʻua e auai i le talaʻiga. Pe a fiafia le tagata o le aiga, sa fautuaina i matou ia faitau i ai mau o loo faamatala ai le olaga i le Malo o le Atua. I le aso muamua na ma auai ai i le talaʻiga, sa faalogologo lelei mai se fafine. O lea sa ou faitauina i ai le Faaaliga 21:3, 4, ae na sosoo ai ma loʻu matapogia. E leʻi masani loʻu tino i le tau vevela, ma sa avea lea o se luʻi e faaauau pea.
Na tofia i maʻua o ni misionare i le aai o Campos, lea e 15 faapotopotoga ua iai nei. Ina ua ma taunuu, e na o le tasi le vaega sa iai i le aai, ma se fale misionare sa nonofo ai tuafāfine misionare e toʻafā: o Esther Tracy, Ramona Bauer, Luiza Schwarz, ma Lorraine Brookes (lea ua faaiʻu nei iā Wallen). O laʻu galuega i le fale o le fesoasoani lea i le faiga o le tagamea ma suʻe mai fafie e fai ai le meaʻai. I se tasi pō o le Aso Gafua ina ua uma le matou suʻesuʻega o Le Olomatamata, na tupu ai se mea e matou te leʻi faatalitalia. Sa taoto loʻu toʻalua i luga o le nofoa e mālōlō ai a o matou talanoa e faatatau i galuega o le aso. Ae ina ua nofo aʻe i luga, sa totolo ane se gata ma na faatoʻā uma le vevesi o le matou fale ina ua ou tapēina le gata.
Ina ua mavae se tausaga o aʻoaʻoina le gagana Potukali, sa tofia loa aʻu e avea ma ovasia o le matagaluega. Sa ma ola i se olaga faigofie i nuu maotua, sa leai se eletise, momoe i luga o fala, ma feoaʻi i solofanua ma taavale solofanua. A o faagasolo se tauiviga e molimau atu i se oganuu maotua, sa ma malaga i se nofoaafi i se taulaga i se nofoaga maugā, ma nonofo i se potu o se fale mautotogi. Na lafo mai e le ofisa o le lālā mekasini e 800 e faaaogā i le talaʻiga. Sa ma foʻi faafia i le falemeli e piki mai pusa mekasini, ma laʻu i le fale na ma nonofo ai.
I le 1962, na faia ai Aʻoga o le Faiva o le Malo i Pasili mo uso ma tuafāfine misionare. E ono masina na tofia ai aʻu ou te malaga na o aʻu e avea ma faiaʻoga i nei aʻoga, ae nofo Mary. Sa ou faiaʻoga i vasega na faia i Manaus, Belém, Fortaleza, Recife, ma Salvador. Sa ou faamaopoopoina se tauaofiaga itumalo na faia i se fale lauiloa i Manaus. O le tetele o timuga na faaleagaina ai vaiinu ma lē maua ai se vaega e mafai ona aai ai i le tauaofiaga. (I na aso, sa kuka meaʻai e aai ai i tauaofiaga.) Sa ou faafesootaʻia le vaegaʻau, ma na faatulaga ma le agalelei e se tagata o le vaegaʻau le laʻuina mai o vaiinu mo le tauaofiaga atoa. Na auina mai foʻi fitafita e faatutū ni faleʻie tetele se lua ina ia kuka ai a matou meaʻai ma aai ai.
A o ou auai i aʻoga, sa molimau atu Mary i se nofoaga o pisinisi a tagata Potukali, ma e pau le mataupu e fia talanoa ai tagata, o tupe. E leʻi mafai ona ia amataina se talanoaga faale-Tusi Paia ma se tasi, o lea na ia faapea atu ai i nisi o le ʻau Peteli, “E lē taitai ona ou fia nofo i Potukali.” Peitaʻi, e leʻi umi lava ae maua se ma tusi e valaaulia ai i maʻua ina ia galulue i Potukali. E ui lava na faateʻia ai Mary, ae na ma talia lava le tofiga. I lenā taimi, sa faasā le galuega talaʻi i Potukali.
LO MA TOFIGA I POTUKALI
Na ma taunuu i Lisbon i Potukali iā Aokuso 1964. Sa taulaʻi sauāga a leoleo nanā a Potukali (PIDE) faasaga i o tatou uso. O lea, na manatu ai e sili pe a aua neʻi iai ni uso e faafeiloaʻia i maʻua pe a ma taunuu, ma ia ʻalofia foʻi le fesootaʻi ma Molimau i le atunuu. Sa ma nonofo i se potu o se fale mautotogi a o faatali o ma pepa e faataga ai ona nonofo i le atunuu. Ina ua maua o ma visa, sa ma nonofo mautotogi loa i se fale. Iā Ianuari 1965, na matou fesootaʻi ai loa ma le ofisa o le lālā. Sa ma lagona le matuā fiafia ina ua ma auai i le ma uluaʻi sauniga talu mai le lima masina!
Na ma faalogo e osofaʻi e leoleo i aso taʻitasi fale o o tatou uso. Talu ai na tapuni Maota mo Sauniga, o lea na faia ai sauniga a le faapotopotoga i fale o uso. E faitau selau Molimau na ave i le falepuipui ina ia fesiligia i latou. Sa faamataʻuina uso ina ia faailoa igoa o i latou o loo faia sauniga. O le iʻuga, sa fai ma masani a uso le faailoa atu o igoa muamua o isi uso, e pei o José po o Paulo, nai lo o o latou faaiʻu. O le mea foʻi lenā na ma faia.
O le itu sa sili ona tāua, o le saunia lea o meaʻai faaleagaga mo o tatou uso. O le galuega a Mary, o le tā lea o ni kopi o mataupu o suʻesuʻega o Le Olomatamata ma isi lomiga, e faaaogā ai se laau lomitusi.
PUIPUIA LE TALA LELEI I LE FAAMASINOGA
Iā Iuni 1966, na faia ai se faamasinoga iloga i Lisbon. Na ave uma i le faamasinoga sui e toʻa 49 o le faapotopotoga i Feijó, ona o le auai i se sauniga e lē faaletulafonoina na faia i le fale o se uso. Sa ou sauniunia i latou mo le faamasinoga ma tuʻifesili i latou e ala i le faafoliga atu o aʻu o le lōia a le malo. Na matou iloa o le a matou faiaʻina i le faamasinoga, ae na matou iloa o le a avatu ai se molimau e sili ona lelei. Na faaiʻu e la matou lōia lana folasaga i le taʻua ma le lototele o Kamalielu i le uluaʻi senituri. (Galu. 5:33-39) Sa faasalalau i tala fou tala o le faamasinoga, ma na faafalepuipui uso ma tuafāfine e toʻa 49 e amata mai i le taʻi 45 aso i le lima ma le ʻafa masina. O le mea e fiafia ai, na talia e la matou lōia lototele se suʻesuʻega faale-Tusi Paia ma auai i sauniga a o leʻi maliu.
Iā Tesema 1966, na tofia ai aʻu e avea ma ovasia o le lālā ma sa tele ina ou galue i mataupu tau tulafono. E tele faamaoniga na faamautū ai le aiā a Molimau a Ieova ina ia saʻoloto e fai la latou tapuaʻiga. (Fili. 1:7) Iā Tesema 18, 1974, na aloaʻia faaletulafono ai loa Molimau a Ieova. Na asiasi mai i Potukali uso o Nathan Knorr ma Frederick Franz mai i le ofisa ulu, ina ia matou olioli faatasi i se sauniga iloga na faia i Oporto ma Lisbon, lea e 46,870 le aofia tuufaatasi na auai ai.
Na tatala e Ieova le avanoa e faalautele atu ai le galuega i isi motu e tautatala ai tagata i le gagana Potukali, e aofia ai Azores, Cape Verde, Madeira, São Tomé, ma Príncipe. Na iʻu ai ina manaʻomia ona fausia ni fale tetele o le lālā, ma na māeʻa i le 1988. Iā Aperila 23 i lenā tausaga, na taʻitaʻifono ai le uso o Milton Henschel i le sauniga o le tuuina atu o fale fou, lea na auai ai se aofia toʻatele e 45,522. O se fiafiaga le toe foʻi mai o uso ma tuafāfine e 20 na galulue muamua o ni misionare i Potukali, ina ia auai i lenei sauniga tāua.
AOGĀ NA MA MAUA MAI I FAAAʻOAʻOGA O LE FAAMAONI
A o faagasolo tausaga, sa matuā faamanuiaina i maʻua ona o le auaufaatasi ma uso faamaoni. Sa ou aʻoaʻoina se lesona tāua a o fesoasoani i le uso o Theodore Jaracz i se asiasiga o le sone. Sa iai se faafitauli tugā i le lālā na ma asia, ma na taumafai sui o le Komiti o le Lālā e fai le mea sili e latou te mafai e foʻia ai le faafitauli. Ina ia faatoʻafilemu i latou, na faapea atu le uso o Jaracz: “O le taimi lenei e tuu ai se avanoa i le agaga paia ina ia galue ai.” Ina ua ma asiasi ma Mary i Brooklyn i le faitau sefulu tausaga ua mavae, na matou faatasitasi ai ma le uso o Franz ma nisi i se tasi afiafi. Ina ua talosaga atu i le uso o Franz e na te faaiʻu mai lo matou afiafi i sana faamatalaga e faatatau i le tele o tausaga na auauna ai iā Ieova, na faapea mai o ia: “O laʻu fautuaga: Ia piiama i le faalapotopotoga vaaia a Ieova i taimi e sologa lelei ai ma taimi o faigatā. E na o le pau lea o le faalapotopotoga o loo faia le galuega na poloaʻia e Iesu ona soo e fai, o le talaʻia lea o le tala lelei o le Malo o le Atua!”
O le mea lenā sa ma matuā fiafia ma laʻu avā e fai. E tāua iā i maʻua taimi na ma asiasi ai i lālā i asiasiga o le sone. O nei asiasiga na ma maua ai le avanoa e faaalia atu ai le talisapaia o le auaunaga faamaoni a talavou faapea ē matutua, ma faalaeiau i latou ia faaauau i lenei faaeaga faapitoa o le auauna iā Ieova.
Ua mavae atu le tele o tausaga, ma ua silia i le taʻi 80 o ma tausaga. E tele faafitauli o le soifua mālōlōina o loo tauivi ma Mary. (2 Kori. 12:9) Ua avea tulaga faigatā ma auala e faamalosia ai lo ma faatuatua ma lo ma maumauaʻi ia tumau faamaoni. Pe a toe mafaufau i o ma olaga, e ma te taʻutino atu e tele auala ua ma tofo ai i le agalelei faifua o Ieova. *
^ pala. 29 A o sauni e lomia lenei mataupu, na maliu le uso o Douglas Guest iā Oketopa 25, 2015, o loo faamaoni pea iā Ieova.


text:
“Ia o le taimi lenei po o le a le lelava e taumafai lava e omai e faigaluega aua si a’u fanau” Le tamā Toma Fati, 24 le matua o le soifua.
10 Hits
O Alofa Solofa o se tinā e to’afitu o la alo ma le tamā o le aiga mai Tanumapua.
10 Hits
“Ia o nei aso ua tele le mau soliga tulafono ua i ai.” Latū Faigata, 63 le matua o le soifua o Saleaumua.
4 Hits
O le aso ananafi na maua ai le fa’atalatalamnoaga ma le Fofoga o Samoa ma le tama’it’i i a Ruta Falemoe o Nu’u Fou.
22 Hits
O se agaga fa’afetai tele i le tinā i a Elena Niusila, 30 le matua o le soifua i le Fofoga o Samoa ona o taumafaiga a le malo aemaise ai o lo latou ave’esea ai lea o le falepuipui mai Tafa’igata mo Tanumalala.
21 Hits
O le aso ananafi na maua ai le fa’atalatalanoaga ma le tamā i a Lavea Iuni, 60 le matua o le soifua ma na ia fa’ailoa ai le maitauina ai pea o le tulaga e pei ona ua feagai ma le tupulaga talavou i lenei vaitau ua i ai.
19 Hits
O le pule i le ola o se tasi lea o mataupu o lo’o taumafai pea le to’atele o fa’alapotopotoga o lo’o galulue aga’i i ai mo se vaifofo ina ia tu’u fa’aititia ai le si’itia o i latou o lo’o maimau lo latou ola ona o lea tulaga.
32 Hits
“E leai se tulaga fo’i le le o le taumafai fua e ausia se isi tulaga i le va’ai atu i isi tagata ma a latou taumafaiga, ia ae o mea lava ua fo’ai mai e le Atua o lea lava.
20 Hits
O lea le fiafiaga o Pita Ioane o Vaitele-Uta e fa’atino e fesoasoani ai matua aemaise o le faigamalologa mai aoga.
15 Hits
“O a’u a leai ni a’u fe’au e faia i le aso e pei e ma’i lo’u tino i la’u fa’alogo” o lea le finagalo o le tinā i a Sina Panapa, 60 le matua o le soifua o Safotu i Savai’i i le fa’atalatalanoaga ma le Fofoga o Samoa.
21 Hits
“Ae ou te fia faigaluega la i le nusipepa.” O lea le miti o lo’o ua va’ava’ai ai Mika Fa’afetai i le lumana’i pe a uma ana aoga.
12 Hits
O le tamā i a Asi Leota, 50 le matua o le soifua o Avao Savai’i na maua le fa’atalatalanoaga ma le Fofoga o Samoa i le aso ananafi.
19 Hits
E le o aso uma e taugalemū ai. Ua le o taimi uma foi e sologa lelei ai. O le aso ua to’a, o le aso foi ua louā. O le aso e fiafia ai, ma le aso e faanoanoa ai. O taimi e ’ata ai, ma ituaso e tagi ai.
48 Hits
“Ia e le fa’alagolago tele fo’i i nai fanau faigaluega i lenei vaitau ona ua tatou molimauina lava le taugata o le tau o le soifuaga.”
19 Hits
“O la’u ia lea taleni ou te fiafia lava a’u ia e fai e pei o le tuiga o teu mo teuga o falesa ia aemaise o le tele o le mau fa’atasiga o lo’o mana’omia ai lava vaega nei tau teutuga.”
25 Hits
O so’o se amataga fou lava e tatau lava ona i ai suiga fou, e le gata ina fesoasoani ai le aga’i ai i luma ae mo le lelei o i latou o lo’o auai.
21 Hits
“I a te a’u lava ia e pei o nai tinā lava e paū ai le tele o le mau o fe’au, tiute ma galuega aua o lo latou lea fa’alupega.” Fofoga Lavea , 56 le matua o le soifua o Leusoali’i.
18 Hits
“O so’o se tama’ita’i Samoa lava e ao ona malamalama lelei i lona tulaga e tu ai i totonu o lona aiga, nu’u ma le ekalesia.” Sia Efi Ofoia, 34 le matua o Salani Falealili.
37 Hits
E tele fa’afitauli ua maitauina i le tele o olaga o le fanau aemaise o tupulaga talavou e pei ona ua maitauina nei, ma o se itu e ao ona galulue fa’atasi ai.
28 Hits
Load More
© Samoa Observer 2016
Developed by Samoa Observer in Apia


text:
Le Tusi Mai le Vaega Pule
Mo Uso ma Tuafāfine Pele:
I Le Olomatamata o Ianuari 1, 2008, lea e tufaina atu i le lautele, na amataina ai se faasologa o mataupu e faaulutalaina “Faaaʻoaʻo i lo Latou Faatuatua.” Talu mai lenā taimi, e taʻitolu masina ma lomia se mataupu fou i lenā faasologa o mataupu, ma o se tulaga ua faafiafiaina ai i matou.
O le ā le tali mai a le ʻaufaitau? Na faapea mai se tasi o le ʻaufaitau e faatatau i le mataupu iā Mareta: “Na ou ʻata ina ua ou faitau i ai, auā e taitutusa i maʻua. E ma te fiafia e talimālō ma pisi i mea e fai o le olaga, ae galo ai i nisi taimi e manaʻomia ona fai se mālōlōga ma fiafia faatasi ma uō.” Na taʻua e se talavou se lesona aogā na ia aʻoaʻoina mai le tala iā Eseta: ʻOu te ioe i le manatu, e mafai ona tatou manaʻonaʻo i lāʻei ma āʻega fou. O le mea moni, e tatau ona onomea o tatou lāʻei ma teuga, ae i le taimi e tasi e lē tatau foʻi ona soona teuanoaʻi. E tāua iā Ieova lo tatou tagata lilo i totonu.’ Ina ua māeʻa ona faitauina e se tuafafine se tasi o mataupu e faatatau i le aposetolo o Peteru, na ia faapea mai ma le naunau: “Sa matuā pāʻia loʻu loto ina ua ou faitauina le tala. Sa faaāta i loʻu mafaufau le mea na tupu, ma taumafai e maua le manatu autū o le tala.”
Na faaalia e nei tagata faapea isi le lotofaafetai mo nei mataupu, ma ua faamaonia ai le faamatalaga a Paulo i le Roma 15:4, “o mea uma na tusia i aso ua mavae, na tusia e faatonu ai i tatou.” Ua saunia e Ieova nei faamatalaga, ina ia tatou aʻoaʻoina ai ni lesona aogā, e tusa po o le ā le umi talu ona tatou iai i le upu moni.
E faalaeiauina ma le māfana outou e faitau lenei tusi i le taimi e maua ai. Ia faaaofia i la outou Tapuaʻiga a le Aiga, ma e mautinoa o le a fiafia i ai tamaiti. Aua lava neʻi misia se vaiaso, pe a talanoaina i Suʻesuʻega Faale-Tusi Paia a le Faapotopotoga. Aua le faatopelau ona faitauina, ae ia manatunatu loloto i ai. Ia faaāta i lou mafaufau mea na tutupu i auauna a le Atua, e pei o loo e iai i lenā taimi. Faatusatusa le auala na latou fesagaʻia ai mea na tulaʻi mai, ma le auala e te ono tali atu ai.
O se fiafiaga mo i matou le saunia o lenei lomiga. Tau ina ia avea o se faamanuiaga tele mo oe ma lou aiga. Alofaaga māfana,
Le Vaega Pule o Molimau a Ieova


text:
VESATA, UABPepa pisinisi tafailagi
VESATA, UAB
Antennas i totonu e, Connectivity, initoneti, Faaopoopoga, Faatekinolosi velo, Fafo velo +18
Faafanua
Gaoioiga vaega
Antennas i totonu e, Connectivity, initoneti, Faaopoopoga, Faatekinolosi velo, Fafo velo, Faiga mataituina, Faiga saogalemu, Faiga security, Fuālāʻau, Ipu satelite, Komepiuta, Komepiuta, ua, Masini, meafaigaluega, Mea pueata mataituina, Meafaigaluega vitio, Meafaigaluega vitio, Oloa faaeletoroni, Oloa tau fefaatauaiga, Tv, Tv e faataapeina meatotino, Velo, Velo initoneti, Velo tv
Qr code
vCard
Website
Igoa nofoaga: Vesata